title: Kone (täsmennyssivu)

text: Kone tai Koné on muun muassa seuraavien henkilöiden sukunimi:


title: Radio Kuku

text: Radio Kuku (viroksi "Raadio Kuku" tai "Kuku Raadio") on virolainen radioasema. Radio Kuku oli Viron ensimmäinen yksityinen radioasema ja se aloitti lähetyksensä vuonna 1992 Tartossa. Kanavan ohjelmisto on suunnattu pääosin koulutetulle väestölle ja Radio Kuku onkin pysynyt Viron julkisen palvelun radiokanavien pääkilpailijana.


title: Radio Kuku

text: Radio Kuku oli Neuvostoliiton jälkeisen ajan Viron ensimmäinen yksityisesti omistettu ja poliittisesti riippumaton radiokanava. Kanavan perustivat media-alan liikemies ja myöhemmin poliitikkona toiminut Rein Lang sekä Eesti Ekspressin, Viron ensimmäisen poliittisesti itsenäisen sanomalehden perustajana tunnettu Hans H. Luik. Nykyään Radio Kukun omistaa Trio Group.


title: Neekerikammo

text: Neekerikammo: Kirjoituksia vieraan pelosta on Marjo Kaartisen vuonna 2004 ilmestynyt kirja. Kirjassa analysoidaan suomalaisten matkailijoiden Afrikka-kuvausten rasismia, piilorasismia ja toiseuden kohtaamista.


title: Gloria Foster

text: Gloria Foster (15. marraskuuta 1933 Chicago – 29. syyskuuta 2001 New York) oli yhdysvaltalainen näyttelijä. Hän esiintyi muun muassa elokuvissa "Matrix" (1999) ja "The Matrix Reloaded" (2003). Hän voitti uransa aikana kolme Obie-palkintoa. Hän kuoli diabetekseen ja hänet on haudattu Cypress Hills Cemeterylle.


title: Mary Alice

text: Mary Alice Smith (s. 3. joulukuuta 1941 Indianola, Mississippi) on yhdysvaltalainen näyttelijä. Hän voitti vuonna 1987 Tony- ja vuonna 1993 Emmy-palkinnon. Hän on esiintynyt muun muassa elokuvassa "Matrix Revolutions" (2003).


title: Lynn Laken lentoasema

text: Lynn Laken lentoasema () on lentoasema Kanadan Manitoban provinssissa, noin 1 km Lynn Laken kaupungista länteen. Kentän omistaa ja sitä ylläpitää Lynn Laken aluehallinto. Lentoonlähtöjä ja -laskuja oli vuonna 2005 yhteensä 1 407.


title: Isaac Gálvez

text: Isaac Gálvez Lopez (20. toukokuuta 1975 Vilanova i la Geltrú, Espanja – 26. marraskuuta 2006 Gent, Belgia) oli espanjalainen rata- ja maantiepyöräilijä.


title: Isaac Gálvez

text: Gálvez voitti ratapyöräilyssä pariajon maailmanmestaruuden Joan Llanerasin kanssa vuosina 1999 ja 2006; hopeaa he saivat 2000 ja 2001. Maantiepyöräilyssä Gálvez kilpaili ammattilaisena vuosina 2000–2006. Hän edusti ensin neljä vuotta Kelme - Costa Blanca -joukkuetta ja 2004–2006 Illes Balears/Caisse d'Epargne -tallia. Hän oli parhaimmillaan loppukiriratkaisuissa ja yhden päivän kilpailuissa.


title: Isaac Gálvez

text: Gálvez kuoli ratapyöräilykilpailussa Belgiassa 26. marraskuuta 2006 törmättyään belgialaisajaja Dimitri De Fauwin kanssa. Gálvez menetti tajuntansa kaaduttuaan radan pintaan ja kuoli matkalla sairaalaan. De Fauw kärsi tapauksen johdosta masennuksesta ja teki itsemurhan 6. marraskuuta 2009.


title: Mikel Alonso

text: Mikel Alonso Olano (s. 16. toukokuuta 1980 Tolosa, Guipúzcoa, Espanja) on espanjalainen jalkapalloilija. Hän on pelipaikaltaan keskikenttäpelaaja.


title: Mikel Alonso

text: Myös Alonson veli Xabi Alonso on jalkapalloilija. Isä Periko Alonso pelasi aikanaan muun muassa Real Sociedadissa ja Barcelonassa.


title: Mikel Alonso

text: Alonso on Real Sociedadin kasvatti, kuten myös nuorempi veljensä Xabi. Alonso pelasi ensimmäisen pelinsä maan pääsarjassa 22. huhtikuuta 2001 ottelussa Real Valladolidia vastaan. Hän ei kuitenkaan onnistunut vakiinnuttamaan pelipaikkaansa, ja näin hänet lainattiin kaudeksi 2003–2004 Numanciaan. Lainakauden jälkeen hän palasi Real Sociedadiin José Mari Bakeron alaisuuteen. Kaudella 2005–2006 Alonso nousi yhdeksi runkopelaajaksi, jolloin hän pelasi joukkueessa eniten otteluita.


title: Mikel Alonso

text: Xabin siirryttyä Englantiin Liverpooliin myös Mikel siirtyi lainasopimuksella kaudeksi 2007–2008 Valioliigaan. Hän suuntasi Luoteis-Englantiin Bolton Wanderersiin. Sopimuksessa oli pykälä, joka mahdollisti siirron muuttamisen lainan jälkeen pysyväksi. Alkukausi ei sujunut Boltonilta hyvin, ja näin Sammy Lee sai lähteä, ja tilalle tuli Gary Megson. Alonso ei ollut uuden valmentajansa suosiossa eikä pelannut kuin kaksi ottelua hänen alaisuudessa. Kauden jälkeen Bolton ei käyttänyt osto-optiota.


title: Mikel Alonso

text: Kaudeksi 2008–2009 Alonso palasi Espanjaan ja Real Sociedadiin. Alonso ei kuitenkaan kuulunut Juanma Lillon suunnitelmiin, ja niin hän lähti hakemaan pelipaikkaa Olympiakosista. Kreikan matkakaan ei sujunut odotetusti, kun Alonso ei onnistunut vakuuttamaan valmennusjohtoa eikä pelipaikkaa tullut. Lopulta Real Sociedad vapautti Alonson sopimuksestaan, ja näin hänestä tuli vapaa pelaaja.


title: Mikel Alonso

text: Oltuaan hetken vapaana pelaajana Alonso sai sopimustarjouksen, kun Swansea Cityn manageri Roberto Martínez tarjosi espanjalaispelaajalle mahdollisuutta harjoitteluun. Veljen suositeltua siirtymistä Martínezin valmennukseen Walesiin Alonso hyväksyi sopimuksen ja siirtyi Swanseahan.


title: Mikel Alonso

text: Alonso ei kaikesta huolimatta jäänyt Walesiin vaan siirtyi tammikuussa 2009 Segunda Divisiónissa pelanneeseen Tenerifeen. Kauden jälkeen Tenerife nousi maan pääsarjaan.


title: Berndt Otto Stackelberg (nuorempi)

text: Berndt Otto Stackelberg nuorempi (25. marraskuuta 1703 – 4. kesäkuuta 1787) oli ruotsalainen vapaaherra ja sotamarsalkka. Hän toimi vuosina 1772–1780 Ruotsin Suomen joukkojen ylipäällikkönä.


title: Berndt Otto Stackelberg (nuorempi)

text: Stackelbergin isä oli Berndt Otto Stackelberg vanhempi.


title: Berndt Otto Stackelberg (nuorempi)

text: Stackelberg palveli sodassa Hessenissä vuonna 1725. Hän siirtyi keisarin palvelukseen 1731 ja osallistui Puolan perimyssotaan. Hän palveli vuosina 1739–1746 Tanskassa kyrassieerirykmentissä sekä osallistui Itävallan perimyssotaan ennen kuin palasi Ruotsiin vuonna 1746. Ruotsissa hänet nimitettiin everstiluutnantiksi Turun läänin jalkaväkirykmenttiin. Everstiksi samaan rykmenttiin Stackelberg nimitettiin 1749, ja hän osallistui Pommerin sotaan vuosina 1757–1762. Vuonna 1760 hänet ylennettiin kenraalimajuriksi.


title: Berndt Otto Stackelberg (nuorempi)

text: Stackelberg kunnostautui velvollisuudentuntoisena upseerina. Vaikka hän oli rykmentinpäällikkö ja sukunsa päämies, hän oli valtiopäivien 1760–1762 aikana tehtävässään armeijassa. Hänestä tuli kenraaliluutnantti 1770 ja hän oli vuosina 1772–1780 Ruotsin Suomen joukkojen ylipäällikkö. Hänet ylennettiin 1776 kenraaliksi ja 1778 sotamarsalkaksi.


title: Berndt Otto Stackelberg (nuorempi)

text: Stackelberg nousi Ruotsin Suomen sotavoimien ylipäällikköksi Augustin Ehrensvärdin kuoltua.


title: Polkin piirikunta (Minnesota)

text: Polkin piirikunta on Minnesotassa, Yhdysvalloissa sijaitseva piirikunta. Piirikunnan asukasluku oli heinäkuussa 2007 30 708. Crookston on sen pääkaupunki. Alueen asukasluvultaan suurin kaupunki on East Grand Forks


title: Olle Nordin

text: Olle Nordin (s. 23. marraskuuta 1949) on ruotsalainen jalkapallovalmentaja ja entinen pelaaja. Viime vuosina hän on toiminut Kanal 5:n jalkapalloasiantuntijana.


title: Olle Nordin

text: Peliurallaan Nordin edusti IFK Norrköpingiä, IFK Sundsvallia ja IFK Göteborgia. 1979 hän juhli Ruotsin cupin voittoa IFK Göteborgissa. Ruotsin maajoukkueessa Nordin pelasi vuosina 1970–79 kaikkiaan 19 maaottelua ja oli mukana MM-kisoissa 1978 Ruotsin jäädessä alkulohkonsa jumboksi. Hän lopetti peliuransa vuonna 1980.


title: Olle Nordin

text: Valmennusuransa Nordin aloitti vuonna 1982 Västra Frölundan päävalmentajana. 1985 hän valmensi Norjan mestaruutta puolustanutta Vålerengaa, mutta pesti jäi yhden kauden mittaiseksi. 1986 hän nousi Ruotsin maajoukkueen päävalmentajaksi. Nordin rakensi joukkueensa ajan tähtipelaajien, kuten Glenn Hysénin, Jonas Thernin ja Glenn Strömbergin ympärille.


title: Olle Nordin

text: Ruotsi ei kuitenkaan onnistunut selviytymään historiansa ensimmäisiin EM-kisoihin 1988, mutta Nordin sai jatkaa tehtävissään. Seuraavat karsinnat menivät kuitenkin paremmin ja Ruotsi selvitti tiensä MM-kisoihin 1990 12 vuoden tauon jälkeen. Nordin oli itse pelannut edellisissä kisoissa 1978. Kisat päättyivät kuitenkin jälleen ensimmäiselle kierrokselle häviten kaikki ottelunsa ja Nordin jätti tehtävänsä kisojen jälkeen.


title: Olle Nordin

text: Kisojen jälkeen Nordin jatkoi uraansa Norjan 1. divisioonassa pelanneessa Vålerengassa, mutta kehnolla menestyksellä. Kauden 1993 hän toimi divisioonaseura Drøbak/Frognin päävalmentajana. 1994 hän siirtyi FC Lyn Oslon päävalmentajaksi ja johdatti seuran Norjan cupin loppuotteluun. Hän jätti talousvaikeuksista kärsineen seuran jo seuraavan kauden päätteeksi.


title: Olle Nordin

text: 1996–97 Nordin luotsasi arabiemiraattilaista Al Waslia voittaen maan mestaruuden. Hän palasi mestaruuden jälkeen takaisin Ruotsiin ja luotsasi vuoteen 2000 saakka IFK Norrköpingiä.


title: Olle Nordin

text: 2001 hänestä tuli AIK:n päävalmentaja ja hän johdatti seuran Ruotsin cupin loppuotteluun ja Allsvenskanin kolmanneksi. Seuraava kausi alkoi kuitenkin kehnommin ja kesällä 2002 hän sai potkut seurasta.


title: Olle Nordin

text: 2003 Nordin siirtyi Jönköpings Södran päävalmentajaksi. Hän johdatti seuran heti debyyttikaudellaan Ruotsin 2. divisioonan voittoon, mutta nousu Superettaniin kariutui. Seuraavalla kaudella Jönköping oli kolmas. Kausi 2005 toi vihdoin nousun divisioonan voittaneelle Jönköpingille. Ensimmäiset Superettan-kaudet päättyivät seuran osalta sijoille 10 ja 13. Hän jätti päävalmentajan tehtävät kauden 2007 jälkeen ja siirtyi seuran urheilutoimenjohtajaksi.


title: Olle Nordin

text: Syyskuussa 2008 Nordin kuitenkin palasi takaisin päävalmentajaksi pelastaen seuran lopulta putoamiselta Superettanista. Syyskuussa 2009 Nordin ilmoitti jättävänsä seuran kauden jälkeen. Seura sijoittui Superettanissa lopulta kymmenenneksi.


title: Taitto

text: Taitto tarkoittaa toimituksellisen tekstin ja visuaalisten elementtien sommittelua visuaalisesti mielenkiintoiseen ja luettavaan muotoon. Taiton tekee taittaja.


title: Taitto

text: Taittoa käytetään muun muassa kirjoissa, esitteissä, lehdissä, tuoteluetteloissa ja internetsivuilla. Jokainen näistä taitetaan hieman eri tavoin. Taittamiseen vaikuttavat kohderyhmä, käyttötarkoitus, käytettävissä olevat resurssit, aikataulu, tuotteen asema ja tavoitteet.


title: QuarkXPress

text: QuarkXPress, ("Quark") on julkaisuohjelma, jota käytetään WYSIWYG (What You See Is What You Get) -periaatteella. Siitä on saatavana OS X- ja Windows-versiot. Sen julkaisi yhtiö Quark, Inc. vuonna 1987.


title: QuarkXPress

text: Tuorein versio ohjelmasta on QuarkXPress 13.1. Ohjelmaa käyttävät graafiset suunnittelijat tai taittajat mm. isoissa lehtitaloissa. Julkaisuohjelma Adobe InDesign on vienyt Suomessa jalansijaa Quarkilta.


title: Ebdo Mihemed

text: Ebdo Mihemed (myös muodossa Mihemmed, ) on Syyriasta kotoisin oleva kurdilainen häälaulaja, joka nousi Suomessa Internet-ilmiöksi syksyllä 2009 yli kolme miljoonaa katsojaa keränneellä YouTube-videolla. Hänet kutsuttiin tämän johdosta Suomeen esiintymään loppuvuodesta 2009, jolloin hän myös levytti ensilevynsä. Hän teki toisen, koko Suomen kattavan kiertueen helmikuussa 2010. Sittemmin hän ei ole esiintynyt Suomessa. Vuosina 2011 ja 2012 hän on ollut suomalaisen median paikalliskontakti Syyrian sisällissodan raportoinnissa. YouTube-videon perusteella Mihemedistä käytetään Suomessa myös nimeä ”Pensselisetä”.


title: Ebdo Mihemed

text: Mihemed on Syyrian kurdi ja syntyisin Aleppon kaupungista. Mihemed asuu nykyään vaimonsa, 4-vuotiaan poikansa ja 13-vuotiaan tyttärensä kanssa Ruotsissa. Kaksi vanhempaa lasta jäi Syyriaan.


title: Ebdo Mihemed

text:
Mihemed on itseoppinut ammattimuusikko ja on soittanut lapsesta saakka tanbūr-luuttua. Hän osaa puhua kurdia (kurmandži), arabiaa ja turkkia. Kielitaidosta on hyötyä, koska häiden yleisönä Syyriassa voi olla arabeja, kurdeja, turkkilaisia tai turkmeeneja. Hän on esiintynyt enimmäkseen kotimaassaan Syyriassa, mutta on esiintynyt myös Turkissa, Dubaissa ja Saksassa. Hääkeikkoja hän tekee vuodessa 500–600 kappaletta.
Mihemed on suorittanut kahden ja puolen vuoden mittaisen asepalveluksen Syyriassa. Se on ollut ainoa tauko hänen 20-vuotiaana alkaneella ammattimuusikon urallaan.


title: Ebdo Mihemed

text: Hän haluaa suomalaisissa haastatteluissa käytettävän arabiankielistä nimeään Abdo Mohamed. "Helsingin Sanomien" mukaan tämä valinta johtuu Syyrian diktatuurista. Kurdivähemmistö ei voi esimerkiksi opiskella omalla äidinkielellään, vaan arabia on ainoa tunnustettu kieli.


title: Ebdo Mihemed

text: Syyriassa alkoi kansannousu vuoden 2011 alussa. Konfliktista huolimatta Mihemed jatkoi häälaulajan ammatissaan tehden laulukeikkaa pääasiassa Aleppon lähikylissä. Toukokuussa 2012 Mihemedilla oli enää hyvin vähän keikkoja, koska sisällissodasta johtuen häitä ei juuri järjestetä. Taisteluiden siirryttyä Aleppoon vuoden 2012 kesällä Mihemed pakeni sotaa vaimonsa ja kahden nuorimman lapsensa kanssa ensin Turkkiin yrittäen saada sieltä viisumia Suomeen. Kun tämä ei onnistunut, niin he matkustivat laittomasti Egeanmeren yli Kreikkaan ja sieltä edelleen vuoden 2013 keväällä Ruotsiin, jossa hänen vaimollaan on sukulaisia.


title: Ebdo Mihemed

text: Artisti tuli Suomessa tunnetuksi "Niilin hanhet" -nimisestä Youtube-videosta. Videon tekee joidenkin mielestä hauskaksi siihen lisätty suomenkielinen tekstitys, joka muistuttaa ääntämykseltään kurdinkielistä sanoitusta. Videossa soi kansanlaulu "Pinsedî Zêde", josta Mihemedin kutsumanimi "Pensselisetä" juontaa juurensa. "Niilin hanhet" -nimi tulee laulun kertosäkeessä toistuvasta fraasista. Näin Ebdo Mihemedin laululla ei ole mitään tekemistä siveltimen kanssa. Niilinhanhen nykyinen suomenkielinen nimi on afrikanhanhi.


title: Ebdo Mihemed

text: Videon on sanottu olevan yksi ilmentymä ”väärin kuultujen” lauluvideoiden internet-ilmiöstä. Video ilmestyi YouTubeen 23. elokuuta 2009 ja sen on tekstittänyt TheKassitus nimimerkkiä käyttänyt helsinkiläisopiskelija. Hänellä ei ollut videota tekstittäessään tietoa alkuperäisten sanojen merkityksestä tai laulajan henkilöllisyydestä vaan hän oli etsinyt tekstitettäväkseen mahdollisimman paljon suomelta kuulostaneen videon. Lokakuussa 2009 video oli mukana "Iltasanomien" hauskimpien nettivideoiden äänestyksessä, jossa tämä valittiin kaikkein hauskimmaksi.


title: Ebdo Mihemed

text: Mihemedistä tehtiin myös muita videoita ”suomennoksineen” YouTubeen, kuten "Mursuvaara", "Lakana", "Mineraaleja", "Mihemmedin Eskimolaulu" sekä "Talon Kastike". Nämä muut videot eivät kuitenkaan saaneet samanlaista suosiota aikaan. "Helsingin Sanomien" toimittaja Esa Mäkisen mukaan ”jostain syystä ne [muut samaan ideaan perustuvat videot] eivät vain ole lainkaan niin hauskoja. Pensseli-setä on hyvää huumoria. Hajusavu ei ole.”


title: Ebdo Mihemed

text: KSF Entertainment Group julkaisi kappaleesta karaokeversion "suomennossanoilla" ammattikäyttöön tarkoitetulle levylle.


title: Ebdo Mihemed

text: Pinsedî Zêden alkuperäiset sanat kertovat surullisen tarinan ”tytöstä, joka pyytää äidiltään lupaa lähteä rakastamansa pojan matkaan, mutta äiti kertoo, että tytär onkin jo vaihdettu lammaslaumaan”. Tyttö vetoaa äitiinsä, että myötäjäisrahoilla he voisivat ostaa vaikka Aleppon kaupungin, mutta päätöstä ei voi enää perua.


title: Ebdo Mihemed

text:
"Helsingin Sanomien Kuukausiliitteen" numerossa 10/2009 oli sanat käännetty suomeksi seuraavasti:
Kun Pensselisedästä oli tullut suuri internet-ilmiö Suomessa, "Helsingin Sanomien" toimittaja Janne Toivonen paikallisti laulajan suomalaisten kurdien avustuksella Koillis-Syyriaan, jossa tämä on tunnettu häälaulaja. Ebdo Mihemedin löydyttyä keskeisenä yhteyshenkilönä on ollut 16 vuotta Suomessa asunut, nykyisin Laukaassa asuva yrittäjä Saydo Al Hanan, joka on Mihemedin lapsuudenystävä Efrinistä. Yllättävän uudelleentapaamisen myötä Al Hananista tuli Mihemedin manageri, tulkki, roudari ja kuljettaja.


title: Ebdo Mihemed

text: Aluksi Mihemed ei ollut tietoinen omasta internet-suosiostaan, koska YouTube on Syyriassa kielletty. Hän oli ilahtunut kuullessaan menestyksestään, ja halusi Helsingin Sanomien kautta välittää viestin ihailijoilleen: ”Kutsukaa minut konsertoimaan!”.


title: Ebdo Mihemed

text: Tuotantoyhtiö Filmiteollisuus Fine toi Mihemedin ensimmäiselle Suomen vierailulleen marraskuussa 2009. Hän esiintyi muun muassa televisiossa Ne Salmiset -ohjelmassa ja hänet nähtiin myös Kymmenen uutisten loppukevennyksessä 5. marraskuuta 2009. Ensimmäisen Suomen vierailun yhteydessä äänitettiin myös hänen laulamansa kurdinkielinen musiikkialbumi "The Best of Pensselisetä", joka julkaistiin 7. joulukuuta 2009. Hän myös teki muutaman ravintolakeikan, muun muassa Tampereella, Helsingissä ja Jyväskylässä. Mihemed saapui toiselle, kahden kuukauden kiertueelle Suomeen helmikuussa 2010, jonka yhteydessä hän esiintyi ympäri maan Etelä-Suomesta aina Rovaniemelle saakka. Alkukevään 2010 kiertue jäi myös toistaiseksi hänen viimeisekseen Suomessa.


title: Ebdo Mihemed

text: Sen jälkeen kun uutisoitiin Mihemedin olevan pakolaisena Ruotsissa, levy-yhtiö päätti tuoda jäljelle jääneet "The Best of Pensselisetä" -levyt uudestaan myyntiin ja lahjoittaa niistä saadut rahat Mihemedille.


title: World Community Grid

text: World Community Grid (lyhyesti WCG) on projekti, jonka tavoitteena on luoda maailman suurin julkinen hajautettu laskentaverkko ihmiskuntaa hyödyttävien tieteellisten tutkimusprojektien auttamiseksi. Projekti käynnistettiin 16.11.2004 ja sitä rahoittaa IBM. Projektin käyttämä BOINC-asiakasohjelma on saatavilla Windows-, Linux-, Mac OS X- ja FreeBSD-käyttöjärjestelmille.


title: World Community Grid

text:
Käyttämällä tietokoneiden ylimääräistä laskenta-aikaa World Community Gridin tutkimusprojektit ovat tutkineet seuraavia valmistuneita projekteja:
Seuraavia projekteja tutkitaan parhaillaan:
Järjestö tekee yhteistyötä yli 400 muun yhtiön ja järjestön kanssa auttaakseen tutkimustyössä. Projektiin on rekisteröitynyt yli 550 000 käyttäjää.


title: World Community Grid

text: IBM ja muut tutkimukseen osallistuneet sponsoroivat United Devicesin Smallpox Research Grid Projectin nopeuttaakseen isorokkolääkkeen kehitystä. Isorokkotutkimuksessa analysoitiin eri yhdisteiden tehoa isorokkoa vastaan käyttämällä suurta tietokoneiden laskentaverkkoa. Projektin avulla tutkijat kykenivät seulomaan 35 miljoonan lääkeainemolekylin joukosta parhaat ehdokkaat isorokkolääkityksen kehitystä varten. Ensimmäisen 72 tunnin aikana saatiin 100 000 laskentatulosta. Projektin loppuun mennessä oli havaittu 44 potentiaalista yhdistettä. Isorokkotutkimuksen menestyksen johdosta IBM tiedotti 16 marraskuuta 2004 luovansa World Community Gridin, jonka tarkoituksena olisi tarjota teknien ympäristö humanitaarista tutkimustyötä varten.


title: World Community Grid

text: World Community Grid tuki alun perin vain Windowsia käyttämällä United Devicesin omistamaa Grid MP -ohjelmistoa jota myös isorokkotutkimuksen suorittanut grid.org käytti. Linux-tuen kysynnän vuoksi otettiin marraskuussa 2005 käytöön avoimen lähdekoodin BOINC-alusta jota käyttivät projektit kuten SETI@home ja Climateprediction.net. Mac OS X ja Linux ovat nyt virallisesti tuettuja.


title: World Community Grid

text: Marraskuun 20. päivänä 2010 World Community Gridillä oli yli 532 000 rekisteröitynyttä käyttäjää joilla oli yli 1,6 miljoonaa laitetta. Projektille on sen olemassaolon aikana lahjoitettu yli 405 000 vuotta laskenta-aikaa ja sen aikana on laskettu yli 546 miljoonaa työyksikköä.


title: World Community Grid

text: World Community Gridin ohjelmisto käyttää internetiin kytkettyjen tietokoneiden ylimääräistä laskenta-aikaa tutkimuslaskelmien suorittamiseen. Käyttäjät asentavat asiakasohjelman tietokoneelleen. Ohjelmisto toimii taustalla ja käyttää tietokoneen ylimääräistä laskentatehoa suorittaakseen WCG:n sille lähettämiä laskentatehtäviä. Kun ohjelma saa työyksikön lasketuksi se lähettää tulokset internetin välityksellä takaisin WCG:lle ja lataa uuden työpaketin. Tulosten paikkansapitävyyden varmistamiseksi WCG:n palvelimet lähettävät saman laskentatehtävän usealle tietokoneelle. Kun tulokset on vastaanotettu, ne vahvistetaan vertaamalla niitä toisiinsa.


title: World Community Grid

text: Ohjelmiston tuottamaa grafiikkaa on mahdollista käyttää näytönsäästäjänä.


title: World Community Grid

text: Toisin kuin monet muut julkiset laskentaverkot kuten SETI@home ja Folding@home, World Community Grid tarjoaa useita humanitaarisia laskentaprojekteja saman katon alla. Käyttäjät ovat oletuksena mukana kaikissa projekteissa, mutta voivat kuitenkin jättäytyä pois projekteista.


title: World Community Grid

text: Kun World Community Grid julkistettiin, se käytti United Devicesin omistamaa Grid MP -asiakasohjelmaa. Kun tuki avoimen lähdekoodin BOINC-ohjelmalle lisättiin vuonna 2005, Grid MP poistettiin lopulta käytöstä ja koko projekti yhdistettiin käyttämään BOINC-alustaa vuonna 2008.


title: World Community Grid

text: Vaikka WCG:n käyttämä asiakasohjelmisto on avointa lähdekoodia, itse tieteellistä laskentaa suoritettavat sovellukset eivät välttämättä ole. Useat tieteelliset sovellukset kuitenkin ovat avoimen lisenssin alaisuudessa vaikkei lähdekoodi ole saatavissa suoraan World Community Gridiltä.


title: World Community Grid

text: Koska World Community Gridin ohjelmisto nostaa suorittimen käyttöastetta käyttämällä ylimääräistä laskenta-aikaa, voi ohjelmisto aiheuttaa tietokoneen epätavallista käyttäytymistä. Vaikka ohjelmisto on suunniteltu huomaamattomaksi, saattaa tietokoneen suorituskyky silti heiketä. Suorittimen korkea käyttöaste voi saada tietokoneen ylikuumenemaan.


title: World Community Grid

text: BOINC-asiakasohjelma välttää tällaisia ongelmia asettamalla rajoja joiden kohdalla laskenta lopetetaan kun vapaita resursseja ei ole jäljellä. Toisin kuin muut BOINC-projektit, World Community Grid asettaa BOINC-ohjelman asetukset siten että ylikuumenemisriski on erittäin pieni. Oletuksena WCG käyttää keskimäärin 60% suorittimen laskentatehosta: käyttöaste on 100% kolmen sekunnin ajan, minkä jälkeen laskenta lopetetaan kokonaan kahdeksi sekunniksi. Tällöin keskimääräinen käyttöaste on 60%.


title: Paul Stewart (näyttelijä)

text: Paul Stewart oik Paul Sternberg; (13. maaliskuuta 1908 New York, New York – 17. helmikuuta 1986 Los Angeles, Kalifornia) oli yhdysvaltalainen näyttelijä.


title: Paul Stewart (näyttelijä)

text: Stewart liittyi Orson Wellesin Mercury Theatre -näyttelijäryhmään vuonna 1938, jonka kanssa hän esiintyi muun muassa "Maailmojen sota -radiokuunnelmassa". Yhdessä Wellesin kanssa Stewart siirtyi Hollywoodiin ja teki elokuvadebyyttinsä Wellesin ohjaamassa "Citizen Kanessa" vuonna 1941. Hänen muihin elokuviinsa kuuluvat muun muassa "Ilmojen kotkat" (1949), "Laittomasti naimisissa" (1952), "Kitara kainalossa" (1958) ja "Vaaleanpunaisen pantterin kosto" (1978).


title: Kirotut

text: Kirotut ("The Damned") on Joseph Loseyn ohjaama brittiläinen tieteis- ja kauhuelokuva vuodelta 1963. Se perustuu H. L. Lawrencen romaaniin "The Children of the Light". Elokuva kuvattiin jo 1961, mutta sen ensi-ilta oli vasta 1963. Elokuvan tuotantoyhtiö oli Hammer Film Productions.


title: Kirotut

text: Elokuva sai vuonna 1964 Triesten tieteiselokuvafestivaaleilla Kultainen asteroidi -palkinnon.


title: Kirotut

text: Elokuva on peräisin ajalta, jolloin Losey oli karkotettu Yhdysvalloista, mutta hän ei vielä ollut saanut jalansijaa Britanniassa eikä yhteistyö Harold Pinterin kanssa ollut alkanut. Hän oli ajoittain työttömänä mutta Hammer-studio palkkasi hänet ohjaajaksi kahteen elokuvaa, joista "Kirotut" on saanut mainetta pienenä mestariteoksena. Ensimmäinen yhteistyö oli "The Quatermass Experiment" (1955). Kolmannen piti olla "X – tuntematon", jonka ohjaajaksi tuli kesken kuvausten Leslie Norman, kun amerikkalaistähti Dean Jagger kieltäytyi työskentelemästä kommunistileiman saaneen Loseyn kanssa.


title: Kirotut

text: Brittiläinen tiedemies Bernard (Aleksander Knox) kasvattaa Weymouthin rannikolla olevassa salaisessa kallioluolassa radioaktiivisina syntyneitä lapsia. Projektin tarkoituksena on kasvattaa ihmisiä, jotka pystyisivät elämään ydinsodan jälkeisessä, säteilyn saastuttamassa maailmassa.


title: Kirotut

text: Amerikkalainen veneilijä Simon Wells (Macdonald Carey) saapuu Weymouthiin ja tutustuu siellä Joaniin (Shirley Anne Field), jonka veli King (Oliver Reed) käy hänen kimppuunsa. Tyttö pakenee Simonin kanssa ja löytää sattumalta lasten salaisen luolan. Heitä tarkkaillaan kameroin ja yritetään saada pois. He vangitsevat paikalle tulleen suojapukuisen sotilaan ja aikovat viedä vangitut lapset ulos, mutta lapset eivät voi elää luolan ulkopuolella.


title: Kirotut

text: Simon ja Joan pakenevat veneellä merelle, jonne he jäävät ajelehtimaan kuolemaisillaan lapsilta saatuun säteilymyrkytykseen.


title: Kirotut

text: Lapset:


title: The Final Destination 3D

text: The Final Destination on vuonna 2009 ensi-iltansa saanut yhdysvaltalainen elokuva, josta on tehty myös 3D-versio. Elokuva on jatko-osa sarjan aikaisemmille elokuville "Final Destination – viimeinen määränpää", "Final Destination – viimeinen määränpää 2" ja "Final Destination – viimeinen määränpää 3", joissa kaikissa päähenkilö jollakin tavalla näkee näkyjä tulevista kuolemista.


title: The Final Destination 3D

text: Juoni kulkee samaa rataa, tällä kertaa onnettomuudesta näyn saa Nick, joka näkee kuinka käynnissä olevassa autokilpailussa kohtalo puuttuu peliin ja onnettomuus saa suuren osan katsomosta kuolemaan. Nick saa kuitenkin pienen osan katsomosta mukaansa turvaan, jolloin kuolema alkaa jahdata heitä taas.


title: Patsuli

text: Patsuli ("Pogostemon cablin") on huulikukkaiskasvien heimoon kuuluva kasvi, joka on kotoisin trooppisilta alueilta Aasiasta ja jota viljellään laajasti Karibialla, Kiinassa, Intiassa, Thaimaassa, Indonesiassa, Malesiassa, Mauritiuksella, Filippiineillä, Länsi-Afrikassa ja Vietnamissa. Se kasvaa n. 0,75 metrin korkuiseksi ja sen kukat ovat pieniä ja valkovaaleanpunaisia. Lehdet korjataan useita kertoja vuodessa ja niistä valmistetaan tislaamalla öljyä. Patsulin tuoksu on raskas ja voimakas ja sen öljyä on käytetty vuosisatoja hajuvesien valmistuksessa, myös miesten tuoksuissa. Useissa Aasian maissa, mm. Japanissa ja Malesiassa, patsulia käytetään vastalääkkeenä käärmeen puremiin. Kiinalainen lääketiede käyttää yrttiä myös päänsäryn, nuhakuumeen, pahoinvoinnin, ripulin ja vatsavaivojen hoitoon. Sitä käytetään myös tuoksutuotteena pyykinpesussa, ilmanraikastimissa tai kylpyöljynä.


title: Miriam Neureuther

text: Miriam Neureuther (o.s. "Gössner", s. 21. kesäkuuta 1990) on saksalainen maastohiihtäjä.


title: Miriam Neureuther

text: Neureuther kilpaili myös ampumahiihdossa vuosina 2009-2017.


title: Miriam Neureuther

text: Neureuther voitti ampumahiihdon junioreiden MM-kilpailuissa kultaa viestissä Ruhpoldingissa 2008 sekä kultaa takaa-ajossa, hopeaa pikamatkalla ja pronssia viestissä Canmoressa 2009.


title: Miriam Neureuther

text: Ampumahiihdon maailmancupissa Neureuther saavutti ensimmäisen palkintosijansa kaudella 2010–2011 oltuaan toinen Östersundin sprinttikilpailussa joulukuussa 2010. Kaksi päivää myöhemmin hän oli toinen takaa-ajokilpailussa. Samalla kaudella hän sijoittui toiseksi Fort Kentin sprinttikilpailussa. Hanty-Mansijskin MM-kilpailuissa 2011 hän oli sprintissä yhdeksäs, takaa-ajossa seitsemäs ja yhteislähdössä 14:s. Naisten viestissä hän voitti kultaa. Ruhpoldingin MM-kisoissa 2012 hän hiihti kolmannen osuuden Saksan mestarijoukkueessa.


title: Miriam Neureuther

text: Kaudella 2012–2013 Neureuther sijoittui toiseksi Pokljukan sprinttikilpailussa joulukuussa 2012 ja saavutti takaa-ajossa uransa ensimmäisen maailmancup-voiton. Yhteislähtökilpailussa hän oli toinen. Neureuther voitti samalla kaudella Oberhofin ja Ruhpoldingin sprinttikilpailut. Nové Měston MM-kilpailuissa 2013 hän oli sprintissä ja yhteislähdössä kuudes. Hanty-Mansijskin sprinttikilpailussa hän sijoittui kolmanneksi. Maailmancupin kokonaiskilpailussa hän oli yhdeksäs.


title: Miriam Neureuther

text: Kaudella 2015–2016 Neureuther sijoittui kolmanneksi Hochfilzenin pikakilpailussa.


title: Miriam Neureuther

text: Maastohiihdossa Neureuther edusti Saksaa aikuisten arvokilpailuissa ensimmäisen kerran Liberecin MM-kilpailuissa 2009. Hän hiihti kolmannen osuuden hopeaa saaneessa viestijoukkueessa ja oli lisäksi 20. sprinttikilpailussa. Vancouverin olympialaisissa 2010 hän sijoittui 10 kilometrin vapaan hiihtotavan kilpailussa sijalle 21 ja oli mukana Saksan hopeaa saavuttaneessa viestijoukkueessa. Val di Fiemmen MM-kilpailuissa 2013 hän oli 10 kilometrin vapaan hiihtotavan kilpailussa neljäs. Maastohiihdon maailmancupin osakilpailussa hän on ollut parhaimmillaan Lahden 4x5 km viestissä toinen maaliskuussa 2010 ja henkilökohtaisessa kilpailussa Rybinskin sprintissä viides tammikuussa 2010. Tour de Ski -kiertueella vuonna 2010 Neureuther sijoittui vapaan hiihtotavan prologissa viidenneksi.


title: Miriam Neureuther

text: Neureuther meni naimisiin alppihiihtäjä Felix Neureutherin kanssa joulukuussa 2017. Heille syntyi lapsi lokakuussa 2017.


title: Nuutajärven kartano

text: Nuutajärven kartano () on kartano Urjalassa Pirkanmaalla. Kartano sijaitsee samannimisessä Nuutajärven kylässä ja taajamassa lähellä Nuutajärven lasitehdasta.


title: Nuutajärven kartano

text: Uusrenessanssityylinen kartano sijaitsee Nuutajärven ja Rutajärven muodostamalla kannaksella. Kartanoa ympäröi suuri englantilaistyylinen puisto, ja kartanosta johtaa pitkä koivukuja kohti lasitehtaan kylää.


title: Nuutajärven kartano

text: Vuonna 1606 sotaväenpäällikkö Carl Bäck sai Ruotsin kuningas Kaarle IX:ltä kolmesta tilasta yhdistetyn suurtilan sekä Kinolan yksinäistilan. Pian Bäck rakennutti Nuutajärvelle kartanon, ja säterivapaus saatiin 1629, jolloin tilaa hallitsi Carl Bäckin vaimo Cecilia Hufvudskiöld. Rouva ja hänen poikansa, everstiluutnantti Carl Bäck nuorempi, ostivat lisää maatiloja ja sukuoikeuksia, ja kartano laajeni myöhemmin edelleen kuningatar Kristiinan antamilla lisälahjoituksilla. Näihin kuului Menosten Jaakkola ja Sipilä, Köllin autiotila sekä Brusilan yksinäistalo.


title: Nuutajärven kartano

text: Vuonna 1679 tulipalo tuhosi kaikki tilan 18 rakennusta, jotka tuolloin olivat Carl Bäckin pojan Hans Johan Bäckin omistuksessa. Pian tulleet katovuodet ja isonvihan ajan ryöstöt heikensivät kartanoa edelleen. Hans Johan Bäckin kuoltua 1753 Nuutajärven kartano meni hänen äitinsä suvulle, jolloin omistajaksi tuli laivastoni kapteeni Jakob Wilhelm de Pont.


title: Nuutajärven kartano

text: Vuonna 1792 Jakob Wilhelm de Pont perusti kartanon yhteyteen Nuutajärven lasitehtaan. 1700-luvun loppuvuosina de Pont myi kartanon yhtiökumppanilleen Johan Furuhjelmille, joka rakennutti järven rannalle nykyisen päärakennuksen, navetan ja puutarhan.


title: Nuutajärven kartano

text: Vuonna 1843 Nuutajärven kartanon omistus siirtyi arkkiatri Johan Agapetus Törngrenille ja 1849 tämän pojalle Adolf Törngrenille, joka ryhtyi uudistamaan sekä maatilaa että lasitehdasta mutta päätyi vararikkoon. Nuutajärven kartanon ja tehtaan osti 1869 eversti Torsten Costiander, joka tilasi arkkitehti Ludvig Isak Lindqvistiltä päärakennuksen uudet piirustukset. Kartanoon lisättiin parvekkeet ja se sai uudet ikkunakehykset ja listat. Raittiuden edistämiseksi Costiander lakkautti kartanon olutpanimon. Costiander kasvatti kartanon lehmälukua ja alkoi tuottaa voita, joka oli tuolloin Suomen tärkeimpiä vientituotteita.


Nuutajärven kartano


title: Nuutajärven kartano

text: Vuonna 1904 Nuutajärven peri Costianderin puoliso Henrietta, joka luovutti tilan vanhemman tyttärensä Jennyn aviopuolisolle, arkkitehti Harald Neoviukselle. Neovius kuoli äkisti sydänkohtaukseen vuonna 1930. Tämän jälkeen hänen puolisonsa omistautui spiritismille ja tuli tunnetuksi meediona. Jenny Neoviuksen kuoltua vuonna 1939 kartano jaettiin hänen Alma-sisarensa lasten kesken. Päärakennukseen asettuivat tohtori Einar Brander, hänen puolisonsa Anna Lisa Brander ja heidän tyttärensä Marianne Bergroth (o.s. Brander). Poika Hans oli kuollut talvisodassa.


title: Nuutajärven kartano

text: Torpparilaki pienensi Nuutajärven kartanon pinta-alaa vuonna 1918, ja vuoden 1940 pika-asutuksessa kartano luovutti tuhat hehtaaria maistaan.Sotavuosina kartanoon majoitettiin hetkeksi siirtoväkeä, mutta pitempiaikaisen majapaikan sieltä sai Helsingin yliopiston kanslia. Kanslian henkilökunta, ajoittain rehtorikin, majaili kartanossa syksyyn 1944 asti.


title: Nuutajärven kartano

text: Vuonna 1943 perilliset jakoivat kartanon viiteen erilliseen tilaan. Näin muodostuivat itsenäisiksi tiloiksi entisestä Rämeen ulkotilasta muodostettu Valajärven kartano Valajärven rannalla, Raikon ulkotilasta muodostettu Raikon kartano Kivijärven rannalla ja Kinolan ulkotilasta muodostettu Kinola Nuutajärven rannalla. Einar Branderin nuorempi veli, lääketieteen ja kirurgian tohtori Torild Brander sai tiluksiin kuuluneen Raikon Kartanon. Lounais-Hämeen luonnonsuojeluyhdistyksen ensimmäisenä puheenjohtajana sittemmin toiminut Torild Brander perusti 1950-luvulla kartanon alueelle laajat Kaakkosuon ja Kivijärven yksityiset luonnonsuojelualueet.


title: Nuutajärven kartano

text: Branderit olivat jo 1950-luvulta lähtien asuneet päärakennuksessa vain kesäisin välttääkseen suuret lämmityskustannukset. Kun Marianne Bergroth 1990-luvulla kuoli, muut suvun jäsenet eivät olleet enää lainkaan halukkaita käyttämään päärakennusta. Osa irtaimistosta jaettiin, osa myytiin ja osa jätettiin niille sijoilleen.


title: Nuutajärven kartano

text: Vuonna 2011 Nuutajärven kartanon omistajaksi tuli erikoislääkäri Sauli Siekkinen. Vuonna 2018 kartanon portaiden alta löytyi lasten salahuone, joka oli vuorattu Torsten Costianderin perheelle lähetetyillä postikorteilla. Kartanon puutarhan suunnitteli 2018 Tristan Ormfelt.


title: Nuutajärven kartano

text: Nuutajärven lisäksi Urjalassa on toinenkin suuri kartano, Honkola. Sen alueella varttui urjalalaissyntyinen kirjailija Väinö Linna.


title: Aleksandăr Aleksandrov

text: Aleksandăr Panaiotov Aleksandrov (, s. 1. joulukuuta 1951 Omurtag, Tărgovišten alue, Bulgaria) on bulgarialainen kosmonautti.


title: Aleksandăr Aleksandrov

text: Aleksandrov valmistui ilmavoimien akatemiasta ja saavutti everstiluutnantin arvon. Hän toimi Bulgarian avaruustutkimusinstituutin varajohtajana.


title: Aleksandăr Aleksandrov

text: Aleksandrov valittiin Interkosmosin tutkijakosmonautiksi 1. maaliskuuta 1978. Hän kuului Sojuz 33:n varamiehistöön ja lensi Sojuz TM-5:llä Mir-avaruusasemalle. Lento laukaistiin 7. kesäkuuta 1988, ja Aleksandrov palasi Maahan 17. kesäkuuta 1988 Sojuz TM-4:llä. Hän päätti kosmonauttiuransa pian tämän jälkeen ja on sittemmin työskennellyt tutkijana.


title: Pyhä Thérèse

text: Pyhä Lisieuxin Thérèse O.C.D. (; symtymänimeltään Marie Francoise Therese Martin; 2. tammikuuta 1873 Alençon – 30. syyskuuta 1897 Lisieux) oli roomalaiskatolinen ranskalainen karmeliittanunna, naispyhimys, neitsyt ja 33. katolisen kirkon 36:sta kirkonopettajasta. Nainen on floristien, lähetysmissioiden, lähetystyöntekijöiden, pilottien, tuberkuloosin, AIDS-sairastajien, vanhempien menettämisen. Australian, Ranskan, Alaskan Fairbanksin hiippakunnan, Kalifornian, Alaskan Juneaun hiippakunnan ja Coloradon Pueblon hiippakunnan suojeluspyhimys. Hänen tunnuksiaan ovat ruusut, ruusuja pitävä paljasjalkakarmeliitta, karmeliittanunna ruusuja jaloillaan, Jeesus-lapsen ja Jeesuksen kasvojen kuvia pitelevä karmeliittanunna, krusifiksia ja ruusuja pitelevä karmeliittanunna ja kirja. Pyhä paavi Pius X avasi pyhän Thérèsen kanonisaatioprosessin 10. kesäkuuta 1914, paavi Pius XI julisti hänet autuaaksi 29. huhtikuuta 1923, kanonisoi hänet 17. toukokuuta 1925 ja paavi Johannes Paavali II julisti hänet kirkonopettajaksi 19. lokakuuta 1997. Myös pyhän Thérèsen vanhemmat on julistettu autuaiksi 19. lokakuuta 2008 paavi Benedictus XVI:n toimesta. Katolisessa kirkossa hänen muistopäiväänsä vietetään 1. lokakuuta.


title: Pyhä Thérèse

text: Pyhää Thérèseä on muistettu roomalaiskatolisessa messussa seuraavalla kollehtarukouksella:


title: Pyhä Thérèse

text: ""Orémus."


title: Pyhä Thérèse

text: "Dómine, qui dixisti: Nisi efficiámini sicut párvuli, non intrábitis in regnum coelórum: da nobis, quǽsumus: ita sanctæ Teresiæ Vírginis in humilitáte et simplicitáte cordis vestígia sectári, ut praemia consequámur ætérna.""


title: Pyhä Thérèse

text: Paaveista hänen elinaikanaan hallitsivat ainoastaan seuraavat kaksi paavia: autuas paavi Pius IX (1846-78) ja Leo XIII. (1878-1903)


title: Pyhä Thérèse

text: Pyhälle Thérèselle on laadittu myös litania ja novena.


title: Pyhä Thérèse

text: Thérèse syntyi Alençonissa vauraaseen ja hartaaseen katoliseen perheeseen vuonna 1873. Hänen sanottiin olevan iloinen ja voimakastahtoinen lapsi, kunnes hänen äitinsä kuoli 1877. Myöskään perheen yhdeksästä lapsesta oli vain neljä selvinnyt varhaislapsuudesta. Thérèse ajuitui äidin kuoleman jälkeen šokkiin ja hänestä tuli neuroottinen, sisäänpäin suuntautunut ja ujo.


title: Pyhä Thérèse

text: Perhe muutti 1877 Lisieuxiin, jossa kaikki lapset kävivät koulua benediktiiniluostarissa. Thérèse sairastui 1883 tuberkuloosiin ja koki sairasvuoteellaan helluntaina ilmestyksen, minkä jälkeen hän pian parantui. Vuonna 1886 Thérèse kääntyi joulumessun aikana kristityksi ja muuttui jälleen iloiseksi ja avoimeksi. Hän teki isänsä kanssa pyhiinvaelluksen seuraavana vuonna Roomaan, jossa hän pyysi tavata paavin. Paavi Leo XIII otti 14-vuotiaan Thérèsen vastaan, mikä teki hänestä kuuluisan. Thérèse pyysi paavilta lupaa liittyä siskojensa tavoin karmeliittaluostariin, mutta paavi neuvoi kuuntelemaan paikallisia päättäjiä.


title: Pyhä Thérèse

text: Bayeux'n piispa antoi Thérèselle poikkeusluvan liittyä normaalia nuorempana karmeliittoihin 1888. Luostarissa hän kirjoitti paljon erilaisia kirjoituksia, päiväkirjaa, runoja ja lauluja. Yksi hänen tunnetuimmistaan kirjoituksistaan on "Pieni tie", jossa hän sanoi että ihmisen tulisi elää lapsenuskoa.


title: Pyhä Thérèse

text: Thérèse sairastui 1896 uudelleen tuberkuloosiin, johon hän lopulta kuoli 25-vuotiaana 1897.


title: Pyhä Thérèse

text: Pyhän Lisieuxin Thérèsen elämä voidaan jakaa seuraaviin vaiheisiin:


title: KRISS Vector

text: KRISS Vector on yhdysvaltalaisen "Transformational Defense Industries" -yhtiön kehittämä ja valmistama .45 ACP -kaliperinen massasulkuinen konepistooli, jonka "Kriss Super V" -toimintamekanismi on suunniteltu pienentämään ampujan tuntemaa rekyyliä.


title: Yön liittolaiset

text: Yön liittolaiset on Darren Shanin kirjoittaman Darren Shanin tarina -kirjasarjan kahdeksas osa. Englanninkielinen alkuteos julkaistiin vuonna 2002 ja suomennos vuonna 2009. Sen suomensi Kaijamari Sivill ja kustansi Tammi.


title: Yön liittolaiset

text: Darren, Harkat ja Larten ovat saapuneet Lartenin vanhaan kotikaupunkiin, jossa hän asui ollessaan ihminen. Kaupungissa liikkuu uutisia veret tyhjiin vuodatetuista ruumiista, ja Crepsley katsoo velvollisuudekseen häätää viemäreissä piileskelevät vampaneesit pois. Vampaneeseista ei näy jälkeäkään, ja yhtäkkiä Darren on ilmoitettu kouluun. lmoittajasta ei tiedetä mitään, eikä se ole ainakaan Crepsley. Darren menee joka tapauksessa kouluun, jossa hän tapaa vanhan tyttöystävänsä Debbie Keison, johon Darren pihkaantuu heti. Heidän suhteensa etenee jotenkuten. Darren kohtaa kaupungissa toisenkin vanhan tuttunsa, Steve Leonardin. Steve pelastaa Darrenin hengen ja he ystävystyvät. Steve kertoo olevansa vampaneesimetsästäjä ja kertoo menneisyydestään. Darren esittelee Steven Harkatille, Lartenille ja Vanchalle. Harkat ja Vancha lämpenevät Stevelle, mutta Larten ottaa vanhan "ystävän" varauksin vastaan. Larten muistaa, että Stevessä virtaa paha veri, eikä hevillä unohda sitä. Debbien kotiin hyökätään, mutta onneksi Darren ehtii varoittaa häntä. Debbie haluaa tietää totuuden tapahtumista, ja Darrenin on kerrottava se. Debbie haluaa liittyä jahtaajien mukaan. Yksi vampaneeseista johdattaa heidät muiden vampaneesien luo, ja tappelu alkaa. Steve osoittautuu petturiksi, joka johdatti Darrenin ja muut vampaneesien ansaan. Käy myös ilmi, että Steve on puolivampaneesi. Tappelun keskellä on myös vampaneesimestari, joka pääsee karkuun. Debbie ryöstetään, jahtaajat pääsevät pakoon ja ottavat Steven mukaansa.


title: Leena Vallisaari

text: Leena Kaarina Vallisaari (s. 4. huhtikuuta 1947, Kangasniemi) on suomentaja, joka valmistui diplomikielenkääntäjäksi vuonna 1969. Hän on kääntänyt sekä kaunokirjallisuutta että tietokirjoja yhteensä yli 90 teosta lähes kaikille Suomen johtaville kustantamoille. Lisäksi hän on suomentanut elokuvia ja televisio-ohjelmia erityisesti Yleisradiolle saksasta, englannista ja ruotsista. Hän on erikoistunut musiikkiohjelmien käännöksiin. Vallisaari on merkittävä oopperoiden kääntäjä. Hän on luonut oopperatekstityksiä Suomen Kansallisoopperalle vuodesta 1987, jolloin tekstitystoiminta aloitettiin Suomessa Vallisaaren Rigoletto-oopperan käännöksen myötä. Vallisaari on toiminut kääntäjänä Savonlinnan oopperajuhlilla vuodesta 1995. Oopperoiden alkukielinä ovat saksa, englanti, ruotsi ja italia. Libretto- ja/tai tekstityskäännöksiä on syntynyt n. 50 teokseen. Leena Vallisaari on toiminut myös Helsingin yliopiston saksan laitoksen tuntiopettajana opettaen suomentamista vuosina 1998-2005.


title: Joni Kauko

text: Joni Kauko (s. 12. heinäkuuta 1990 Turku) on suomalainen jalkapalloilija, joka edustaa Tanskan superliigassa pelaavaa Randers FC:a. Hän on pelipaikaltaan keskikenttäpelaaja.


title: Joni Kauko

text: Marraskuussa 2007 Kauko teki kahden vuoden sopimuksen Interin kanssa. Kauko debytoi Veikkausliigassa kaudella 2008 Interin paidassa 26. kesäkuuta 2008 IFK Mariehamnia vastaan. Kaudella hän pelasi kahdeksassa ottelussa ja voitti myös Interin paidassa Suomen mestaruuden. Kaudella 2009 Kauko teki ensimmäisen liigamaalinsa 3. toukokuuta 2009 ottelussa Myllykosken Palloa vastaan. Kaudella hän viimeisteli kolme maalia 19 ottelussa. Hän pelasi kauden päättävässä Suomen cupin finaalissa avauskokoonpanossa Tampere Unitedia vastaan ottelussa, jonka Inter voitti 2-1.


title: Joni Kauko

text: 16. tammikuuta 2013 julkistettiin Kaukon yhden kauden kattava sopimus FC Lahden kanssa. Kesällä 2013 hän siirtyi Saksan toiseksi korkeimmalla sarjatasolla pelaavaan FSV Frankfurtiin.


title: Joni Kauko

text: Kesäkuussa 2015 hän teki kahden vuoden sopimuksen Energie Cottbusin kanssa. Heinäkuussa 2016 hän teki kahden vuoden sopimuksen Randers FC:n kanssa.


title: Joni Kauko

text: Suomen alle 21-vuotiaiden jalkapallomaajoukkueen valmentaja Markku Kanerva kutsui Kaukon otteluihin Alankomaita ja Liechtensteinia vastaan. Hän on edustanut myös alle 19-vuotiaiden joukkuetta. Hän on toiminut myös alle 21-vuotiaiden kapteenina.


title: Joni Kauko

text: Inter


title: Anna Haag

text: Anna Jönsson Haag (o.s.Haag ent. Hansson, s. 1. kesäkuuta 1986 Köping, Ruotsi) on ruotsalainen uransa lopettanut maastohiihtäjä. Hän vaihtoi alkuperäisen sukunimensä Hansson äitinsä sukunimeen Haag vuonna 2008.


title: Anna Haag

text: Haag sai junioreiden MM-kilpailuissa viestihopeaa Kranj'ssa 2006. Liberecin MM-kilpailuissa 2009 hän hiihti kolmannen osuuden pronssia saaneessa Ruotsin viestijoukkueessa. Maailmancupissa hän saavutti ensimmäisen henkilökohtaisen palkintokorokepaikkansa oltuaan kolmas 10 kilometrin vapaan hiihtotavan kilpailussa Beitostølenissä marraskuussa 2009. Hän kuului samana viikonloppuna myös Ruotsin voitokkaaseen viestijoukkueeseen. Myöhemmin samalla kaudella hän oli kolmas Roglan 15 kilometrin yhteislähtökilpailussa.


title: Anna Haag

text: Vancouverin olympialaisissa 2010 Haag sijoittui hopealle yhdistelmäkilpailussa ja vapaan hiihtotavan parisprintissä yhdessä Charlotte Kallan kanssa sekä neljänneksi 10 kilometrin vapaan hiihtotavan kilpailussa.. Oslon MM-kilpailuissa 2011 hän hiihti toisen osuuden Ruotsin saadessa viestihopeaa sekä sijoittui yhdistelmäkilpailussa ja 30 kilometrillä kymmenenneksi. Val di Fiemmen MM-kilpailuissa 2013 Haag oli perinteisen hiihtotavan 30 kilometrin yhteislähtökilpailussa kuudes, yhdistelmäkilpailun 15:s ja vapaan hiihtotavan 10 kilometrillä 17:s. Viestistä hän voitti hopeaa Ruotsin joukkueen kanssa.


title: Anna Haag

text: Sotšin olympialaisissa 2014 Haag hiihti kolmannen osuuden Ruotsin olympiakultaa saavuttaneessa joukkueessa. 30 kilometrin vapaan hiihtotavan yhteislähtökilpailussa hän oli yhdestoista ja 10 kilometrin perinteisen kilpailussa 20:s. Falunin MM-kilpailuissa 2015 hän sijoittui 30 kilometrin perinteisen kilpailussa 14:nneksi. Lahden MM-kilpailuissa 2017 hän oli perinteisen hiihtotavan 10 kilometrillä viides ja 30 kilometrin vapaan yhteislähtökilpailussa yhdeksäs. Viestissä hän hiihti avausosuuden Ruotsin hopeajoukkueessa.


title: Anna Haag

text:
Pyeongchangin olympialaisissa 2018 Haag hiihti avausosuuden Ruotsin hopeajoukkueessa 4 × 5 kilometrin viestissä.
Maaliskuussa 2018 Haag ilmoitti lopettavansa hiihtouransa kauden 2018 päätteeksi.


title: Tailgunner

text: Tailgunner on heavy metal -yhtye Iron Maidenin kappale, joka aloittaa "No Prayer for the Dying" -albumin. Sen ovat säveltäneet Bruce Dickinson ja Steve Harris, ja sen kesto on 4 minuuttia 14 sekuntia.


title: Tailgunner

text: Kappale on sanoituksen aiheeltaan samankaltainen Powerslave-levyn ensimmäisen singlen "Aces High" kanssa; molempien aihe on ”Taistelu Britanniasta”, joka oli maineikas taistelu Toisessa maailmansodassa. Vuonna 1940 Englanti ja Saksa ottivat yhteen kolme kuukautta kestäneessä ilmataistelussa Englannista. Englanti voitti taistelun kiperästi.


title: Tailgunner

text: ”Tailgunner” kuului aktiivisesti settilistaan No Prayer on the Road -kiertueella sekä Fear of the Dark Tourilla: se oli ”Bring Your Daughter... to the Slaughterin” ohella albuminsa soitetuimpia kappaleita.


title: Alihoca

text: Alihoca on kylä Turkissa, Tokatin maakunnassa ja Zilen piirikunnassa. Vuonna 2012 kylässä oli yhteensä 242 asukasta. Alihoca sijaitsee Yozgatin maakunnan rajalla Zilen kaupungin lounaispuolella 900 metrin korkeudella merenpinnasta. Zileen on matkaa 44 kilometriä. Kylän päällikkö on Ali Keleş.


title: Alihoca

text: Kylän talous perustuu maatalouteen ja karjankasvatukseen.


title: Ihmisoikeudet Venezuelassa

text: Ihmisoikeudet Venezuelassa ovat kansainvälisten sopimusten määrittelemät jokaiselle ihmiskunnan jäsenelle yhtäläisesti kuuluvat oikeudet. Venezuela on sitoutunut turvaamaan nämä oikeudet ratifioimalla lukuisia sopimuksia.


title: Ihmisoikeudet Venezuelassa

text: Venezuela on muodollisesti perustuslaillinen demokratia, jossa vallitsee monipuoluejärjestelmä, mutta yli kymmenen vuoden ajan valta on keskittynyt yhdelle puolueelle.


title: Ihmisoikeudet Venezuelassa

text: Venezuelaa johti vuonna 2009 Hugo Chávez. Venezuelassa asuu 28 miljoonaa ihmistä, joiden eliniänodote on 73 vuotta. Venezuelan ihmisoikeusongelmiin sisältyy lehdistönvapaus, naisten tasa-arvo ja vankilaolot. Aseiden valvonnan heikkous on johtanut yleiseen turvattomuuteen ja väkivaltaan. Alkuperäiskansan maaoikeuksien puolustajaa ahdistettiin ja pidätettiin elokuussa 2008. Kaksi Human Rights Watchin edustajaa karkotettiin maasta kriittisen raportin julkaisun vuoksi.


title: Ihmisoikeudet Venezuelassa

text: Turvallisuusjoukot ja siviilit käyttivät fyysistä väkivaltaa toimittajiin vuonna 2008. Yleinen turvattomuus oli ongelma. Liikkeellä oli paljon pienaseita. Aseita oli myös vankiloissa. Marraskuussa 2008 oli vaalit. Ehdokkuudessa oli rajoituksia. Ihmisoikeusaktivisti José Luis Urbanoa uhattiin, koska hän johtaa järjestöä Fundación Pro-Defensa del Derecho a la Educación.


title: Ihmisoikeudet Venezuelassa

text: Vuonna 2012 Venezuela erosi Amerikan Ihmisoikeustuomioistuimesta.


title: Ihmisoikeudet Venezuelassa

text: Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.


title: Ihmisoikeudet Venezuelassa

text: Venezuela oli ensimmäinen maailman (edelleen olemassa oleva) valtio, joka luopui kuolemanrangaistuksesta. Tämä oli osa vuoden 1963 perustuslakia.


title: Ihmisoikeudet Venezuelassa

text: Venezuelan murhatilastot ovat epäselvät, mutta joka tapauksessa maa kuuluu maailman väkivaltaisimpiin. Vuonna 2015 Caracasissa tilastotiin enemmän tappoja väkilukua kohti kuin missään sota-alueiden ulkopuolisessa kaupungissa.


title: Ihmisoikeudet Venezuelassa

text: Vankien määrä on kasvanut vuosina 2000-2012 yli kolminkertaiseksi.


title: Ihmisoikeudet Venezuelassa

text:
Venezuelan vankilaoloja on kuvailtu häpeällisiksi. Vankilat ovat likaisia ja ylikansoitettuja. Monissa niistä valtaa ja sisäistä järjestystä pitävät vangit.
Talouskriisin aikana on tingitty vankien ravinnosta ja lääkinnästä.


title: Ihmisoikeudet Venezuelassa

text: Näitä ovat muun muassa äänioikeus, sananvapaus, kokoontumisvapaus sekä yhdistysvapaus.


title: Ihmisoikeudet Venezuelassa

text: Muut maat painostivat Venezuelaa sallimaan ulkomaalaiset vaalitarkkailijat vuoden 2015 parlamenttivaaleissa, ja vapauttamaan vangitut oppositiojohtajat. UNASURin tarkkailijat hyväksyttiin paikalle, ja heidän mukaansa vaalit olivat tehokkaat, täsmälliset ja läpinäkyvät. UNASUR ei ole allekirjoittanut vaalitarkkailun perussopimusta.


title: Ihmisoikeudet Venezuelassa

text: Presidentin arvostelusta voidaan tuomita 6-30 kuukaudeksi vankeuteen. Alempien hallintoviranomaisten arvostelusta saa lyhyempiä tuomioita.


title: Ihmisoikeudet Venezuelassa

text: Radio Caracas Television (RCTV) menetti toimilupansa, koska se tuki vuonna 2002 vallankaappausyritystä Chavezia vastaan. Amerikan ihmisoikeustuomioistuin on vastustanut tätä, mutta koska RCTV on yhtiö eikä ihminen, sillä ei katsota oleva ihmisoikeuksia.


title: Ihmisoikeudet Venezuelassa

text: Viestintävirastoa vastaava CONATEL saa estää vahingollisiksi katsomiaan internetosoitteita. Vuonna 2015 se esti yli tuhat verkkosivustoa.


title: Ihmisoikeudet Venezuelassa

text: CONATELin mukaan 51 prosenttia asukkaista käytti internetiä vuoden 2015 aikana, ja 16.8 miljoonaa kävi netissä viidestä seitsemänä päivänä viikossa. Verkkoyhteyksiä otettiin 75% tietokoneella, 17% mobiililaitteilla.


title: Ihmisoikeudet Venezuelassa

text: Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.


title: Ihmisoikeudet Venezuelassa

text: Naisiin kohdistuvaa väkivaltaa vastaan säädettiin uusi laki vuonna 2007 "Law for the Right of Women". Lain toteutus oli vuonna 2008 kesken ja viranomaisia koulutettiin sen huomioimiseen.


title: Ihmisoikeudet Venezuelassa

text: Ehkäisyvälineiden saaminen on vaikeaa ja abortti on edelleen rikos.


title: Ihmisoikeudet Venezuelassa

text: Venezuelalaisista alkuperäisväestöä on noin kaksi prosenttia. He kuuluvat 28 eri etniseen ryhmään, mutta puolet alkuperäisväestöstä on guajiroja, ja muista ryhmistä vain kolmessa on yli kymmenentuhatta jäsentä. Alkuperäisväestön ja hallinnon välillä on ollut kiistoja mm. maankäytöstä varsinkin kaivostoiminnan yhteydessä. Monien ryhmien asuinolot, koulutus ja terveyspalvelut ovat puutteellisia.


title: Ihmisoikeudet Venezuelassa

text: Afrikkalaistaustaisesta väestöstä ei ole koskaan kerätty virallisia tilastoja.


title: Ihmisoikeudet Venezuelassa

text: Perusoikeuksiin kuuluvat myös taloudelliset, sosiaaliset ja sivistykselliset oikeudet eli niin kutsutut TSS-oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.


title: Ihmisoikeudet Venezuelassa

text: Chavezin kauden sosiaaliset investoinnit vähensivät köyhyyttä vuoden 1999 50 prosentista vuoden 2011 27 prosenttiin. Vuodesta 2014 laskeva öljyn hinta on saanut maan talouden ahdinkoon.


title: Ihmisoikeudet Venezuelassa

text: Venezualalaisista yli 96% on lukutaitoisia. Koulunkäyntiodote on 14 vuotta. Nuorisotyöttömyys on 14,7%, koko työttömyys 6,8%.


title: The Rookie (web-sarja)

text: The Rookie on "24"-televisiosarjasta tehty spin-off. Sarjaa esitetään noin 3–10 minuutin pituisissa pätkissä internetissä. Yhdysvalloissa sitä esittää Fox, Suomessa Iltalehti. Sarja kertoo FBI:n uudesta harjoittelijasta, Jason Blainesta (Jeremy Ray Valdez), joka yrittää päästä toimistotöistä kentälle. Sarjaa tuotettiin kolmen tuotantokauden verran.


title: Kuollut kävelee

text: Kuollut kävelee on suomalaisen Kotiteollisuus-yhtyeen 25. marraskuuta 2009 ilmestynyt EP, josta otettiin ainoastaan 5000 kappaleen rajoitettu painos.


title: Kuollut kävelee

text: EP sisältää uuden version "Ukonhauta"-albumilla julkaistusta ”Loveen langennut” -kappaleesta, kaksi uutta ennen julkaisematonta kappaletta "Ukonhaudan" äänityksistä, Eppu Normaali -coverin ”Hunninkolla” "Sotakoira"-albumin äänityksistä sekä neljä MTV3 MAX Stagella livenä äänitettyä kappaletta. Livekappaleissa vierailee kosketinsoittaja Tuomas Holopainen, sekä osassa kappaleista myös kitaristi/taustalaulaja Miitri Aaltonen. ”Hunninkolla”-kappaleen laulaa yhtyeen basisti Janne Hongisto. EP:llä on myös neljä musiikkivideota.


title: Kuollut kävelee

text: EP:n masteroinnissa tapahtuneen virheen vuoksi levyllä oleva kappalejärjestys on eri kuin mitä kansilehdessä on mainittu. Kansilehden mukaan ”Jäälintu” on levyllä toisena kappaleena ja ”Poissaolevalle ystävälle” kolmantena, vaikka todellisuudessa asia on päinvastoin.


title: Kuollut kävelee

text: EP debytoi Suomen virallisen singlelistan ensimmäisellä sijalla.


title: Kuollut kävelee

text: Sanoitukset Jouni Hynynen, paitsi ”Hunninkolla” sanoitus Mikko Saarela ja Mikko Syrjä.


title: Kuollut kävelee

text: Musiikkivideot


title: Hevosen rakenne

text: Hevosen rakenne tarkoittaa hevosen ulkoisia rakenneominaisuuksia. Näihin luetaan ulkomuoto ja ulkoiset rakenteet, kuten jalkojen asento, runko ja tyyppi, sekä kulmaukset, liikkeet ja ruumiinosien suhteet toisiinsa. Hevosen rakenteen kuvaukseen kuuluu hevosen arviointi ja kuvaaminen tarkoitukseen kehitettyä sanastoa käyttäen niin, että kuvauksen perusteella voidaan arvioida kustakin yksilöstä sen edulliset piirteet, virheet ja puutteet. Erillisen kuvauksen kohteena voivat olla myös esimerkiksi hampaat tai kaviot. Hevosen rakennetta ei pidä sekoittaa hevosen anatomiaan, joka on kuvaus sisäisestä rakenteesta.


title: Hevosen rakenne

text: Hevosen rakenteen kuvaus on olennainen osa kantakirjaamista, jossa tarkoituksena on luetteloida ja jalostukseen hyväksyä mahdollisimman hyvin rotumääritelmän täyttäviä eläimiä. Rakenteelliset ominaisuudet vaihtelevat eri rotujen välillä ja ne pyritään jalostettaessa säilyttämään . Niinpä esimerkiksi hyvän ahaltekhevosen ominaisuuksin kuuluvat alhaalta ulospäin kaareutuva kaula (joutsenkaula), pitkä runko ja pitkät jalat johtaisivat suomenhevosen hylkäämiseen näyttelyssä.


title: Hevosen rakenne

text: Myös saman rodun sisällä esiintyy erilaisia rakenteellisia ominaisuuksia. Rakenteen kuvaus mahdollistaa yksilöiden vertailun ja niiden soveltuvuuden arvioinnin esimerkiksi erilaisiin urheilulajeihin: esimerkiksi valjakkoajo suosii kapeaharteisempaa hevostyyppiä, esteratsastus taas lihaksikasta takaosaa.


title: Hevosen rakenne

text: Hevosten sopusuhtainen ja tasapainoinen rakenne vaikuttavat niiden kestävyyteen ja terveyteen. ja näin myös työkykyyn. Yksittäiset poikkeamat ihanteena pidetystä rakenteesta aiheuttavat vain harvoin ongelmia normaalirakenteiselle hevoselle, mutta suuret poikkeamat heikentävät hevosen kestävyyttä ja altistavat sen loukkaantumiselle. Ne voivat myös vaikeuttaa liikkumista tai häiritä luuston kehittymistä. Tämä onkin tärkein yksittäinen peruste rakenteen arvioinnille.


title: Hevosen rakenne

text: Suomessa rakennearvostelun perusteiden hallinta kuuluu useisiin Hevostalouden perustutkinnon osiin. Suomen Hippos kouluttaa virallisia rakennetuomareita.


title: Hevosen rakenne

text:
Yleisrakenteen kuvaus käsittää hevosen ulkonäön kuvauksen ja käsittää yleensä seuraavat osat:
Pään profiili kuvastaa usein myös hevosen vartalon mittasuhteita.
Hevosten korkeus vaihtelee suuresti. Jotkin miniatyyrihevosrodut eivät ylitä edes aikuisina 50 cm korkeutta, kun esimerkiksi shirehevoset voivat olla jopa kaksi metriä korkeita. Hevosen korkeus mitataan sä'än kohdalta. Pienimmillään se on metrin luokkaa, kuten falabellalla ja shetlanninponilla. Kaikkien aikojen kookkain tunnettu hevonen on vuonna 1846 syntynyt shirehevonen Sampson, joka oli 219 cm korkea.
Aikuinen ratsuhevonen painaa keskimäärin 500 kg, mutta raskaat kylmäveriset, erityisesti shirehevoset voivat painaa kg. Hevoseläinten paino on yleensä suhteessa niiden mittasuhteisiin siten, että pitkärunkoiset ovat kevyitä ja lyhytrunkoiset ovat painavia. Painon lisäksi puhutaan rakenteeltaan kevyistä, keskipainoista ja raskaista roduista. Kevytrakenteisen hevosen luusto on siro ja lihaksisto kevyttä, raskasrakenteisen luusto on jykevää ja lihakset suuret.


title: Hevosen rakenne

text: Sivukuvaa varten tarkastellaan hevosen muoto kuonopiistä ja kaulasta alkaen. Jotkin ruumiinmuodot liitetään tiettyihin rotuihin. Hevonen voi olla


title: Hevosen rakenne

text:
Mittasuhteilla tarkoitetaan hevosen yleisvaikutelmaa. Siihen vaikuttaa sen jalkojen pituus suhteessa korkeuteen sekä rinnanympäryksen suhde korkeuteen. Näitä kuvaamaan käytetään kolmea käsitettä:
Hevonen jaetaan tavanmukaisesti kolmeen pääosaan: etuosa, runko ja takaosa.
Hevosen etuosaa on kaikki se, mikä sijoittuu satulassa istuvan ratsastajan etupuolelle. Siihen kuuluvat pää, kaula, säkä ja etujalat.
Pään profiili voi olla kyömy, suora tai kovera. Puhdasveriset arabianhevoset tunnetaan koverasta profiilistaan kun shirehevosten profiili on usein kyömy.


title: Hevosen rakenne

text: Hevosen niskaa peittää harja. Kaulasuoni ja henkitorvi sijaitsevat kaulassa. Esimerkiksi andalusianhevonen on paksukaulainen rotu, ahaltekhevonen taas ohutkaulainen.


title: Hevosen rakenne

text: Lapa, kyynärpää, kyynärvarsi, etupolvi, etusääri, jänteet, yönsilmä, vuohisnivel, vuohinen, kannukset ja vuohiskarvat, ruunu, kanta ja kavio.


title: Hevosen rakenne

text: Runko on se hevosen osa, jonka päällä ratsastaja istuu.


title: Hevosen rakenne

text:
Runkoon luetaan seuraavat osat:Säkä on hevosen kaulan tyvessä sijaitseva selän alue, joka on samalla tasolla kuin längensija tai hartia. Sä’än korkeus maasta, eli säkäkorkeus on perinteinen hevosen korkeusmitta. Alue on kosketusherkkä.
Selkä on keskeinen hevosen rakenne, myös hyvin haavoittuva; sen rakenteita ei ole luotu kannattelemaan ratsastajan painoa. Selän rakenne korostuukin erityisesti työ- ja ratsuhevosten kohdalla.


title: Hevosen rakenne

text: Hevosen selkäosa mitataan sä'ästä lonkkaluun etureunaan. Sen pituus on noin yksi kolmannes hevosen rungon pituudesta mitattuna rinnasta istuinkyhmyyn. Pitkäselkäisellä hevosella selän pituus on tätä suhdetta suurempi ja lyhytselkäisellä vastaavasti pienempi.


title: Hevosen rakenne

text: Notkoselkäisyys tarkoittaa merkittävää sekäviivan kaareutumista alaspäin sä'än ja lanteen välissä. Notkoselkä johtaa usein pään kannatteluun korkealla, mikä aiheuttaa selän jäykkyyttä, kipuja ja liikuntaongelmia. Notkoselkäisyys on oire sidekudosten tai lihasten heikkoudesta. Se kehittyy vähitellen ikää myöten ja on erityisen selvää pitkäselkäisillä yksilöillä tai hevosilla, jotka eivät saa riittävästi harjoitusta.


title: Hevosen rakenne

text:
Selän lihaksistoa voidaan hoitaa monilla tavoilla, joista yleisin on antaa hevosen käyskennellä lie’assa tai ratsastaa sillä. Eläinlääkäri saattaa hoitaa vakavia tapauksia mesoterapialla, mutta hevosten selkiä hoidetaan myös osteopatian keinoin. Myös kansanomaisiin parannuskeinoin on kuulunut monia keinoja auttaa hevosten selkävaivoja.
Hevosen takaosaan luetaan kaikki se, mikä jää ratsastajan taakse. Juuri näistä osista lähtee hevosen liikevoima.


title: Hevosen rakenne

text: Takaosaan kuuluvat:


title: Hevosen rakenne

text: Lautaset vastaavat ihmiset takamusta.


title: Hevosen rakenne

text: Hevosen häntä on jouhien peittämä. Se ilmaisee tunteita ja sillä häädetään hyönteisiä. Tammikuun 1. päivästä 1996 alkaen Ranskassa syntyneiden hevosten hännän typistäminen on ollut kiellettyä. Amerikkalaiset eläinlääkärit suosittavat kannanotossaan vuodelta 2003 hännän typistämistä ainoastaan hevosen oman turvallisuuden tai terveyden ylläpitämiseksi. Toimenpidettä voidaan sen mukaan puoltaa esimerkiksi työympäristöllä, mutta ei kosmeettisilla syillä.


title: Hevosen rakenne

text:
Hevosen takasääret sijaitsevat vuohisnivelen ja takapolven välissä.
Vuohiset sijaitsevat juuri kavion yläpuolella vuohisnivelen ja ruunun välissä. Jos hevosella on vuohiskarvaa, se sijaitsee yleensä vuohisten takapuolella, mutta voi kasvaa koko säärenkin alueella.


title: Hevosen rakenne

text:
Vuohiskarvat ovat kavion yläpuolella sijaitsevia jäykkiä karvoja, yleensä hevosen jalan takapuolella. Niiden runsaus riippuu hevosen rodusta ja ne ovat erityisen runsaita kylmäverisillä. Ne toimivat räystäskourujen tavoin niin, että hevosen jalkoja valuva vesi johtuu karvoja myöten kohti maata, eikä kulkeudu vuohisiin, jossa se joka voisi aiheuttaa vuohisrupea.
Vuohisnivelet sijaitsevat hevosen jalan alaosassa vuohisen ja säären välissä. Vuohiskarva kehittyy juuri niihin.


title: Hevosen rakenne

text: Kaviot ovat hevosen alaraajojen alin osa. Myös toisilla "Equus"-suvun jäsenillä, kuten aaseilla ja seeproilla on sama jalan rakenne, joka erottaa ne hevossuvun kantavanhemmista. Hevonen kuuluu kavioeläimiin ja sillä on pariton määrä varpaita, itse asiassa vain yksi ainoa. Ruumiinpainoa kannattelee ihmisen keskisormea tai -varvasta vastaava osa.


title: Hevosen rakenne

text: Hevosen jalat ja kaviot ovat olennainen osa hevosen liikkumiskykyä. Vaikka murtumien hoito onkin edennyt, aikuisen hevosen jalan suurten luiden murtuma johtaa edelleen usein hevosen lopettamiseen. Vielä hiljattain pidettiin selvänä, että nivelvaurio vammauttaa hevosen loppuiäksi, nykyisin kuitenkin tiedetään sekä vaurioista että niiden hoitamisesta enemmän.


title: Jennifer Granholm

text: Jennifer Mulhern Granholm (s. 5. helmikuuta 1959) on kanadalaissyntyinen yhdysvaltalainen demokraattipuolueen poliitikko. Hän toimi Michiganin osavaltion kuvernöörinä vuosina 2003–2011 ja ennen sitä Granholm toimi Michiganin oikeusministerinä 1999–2003.


title: Charlie Crist

text: Charles Joseph ”Charlie” Crist (s. 24. heinäkuuta 1956) on yhdysvaltalainen demokraattisen puolueen poliitikko. Vuodesta 2017 lähtien hän on ollut Yhdysvaltain edustajainhuoneen jäsen. Hän oli Floridan kuvernööri vuodesta 2007 vuoteen 2011 asti. Crist oli aiemmin republikaanipuolueen jäsen.


title: Charlie Crist

text: Crist on valmistunut Floridan valtion yliopistosta.


title: Charlie Crist

text: Cristin kausi kuvernöörinä päättyi tammikuussa 2011. Hän ilmoitti jo toukokuussa 2009, ettei pyri jatkokaudelle, vaan senaattiin Mel Martinezin jättämälle paikalle. Huhtikuussa 2010 Crist päätti jättää republikaanipuolueen ja pyrkiä senaattiin sitoutumattomana. Cristin kilpakumppanina senaattipaikalle pyrki Marco Rubio, joka oli republikaanien esivaalikyselyissä jopa 20 %-yksikköä häntä suositumpi. Rubio oli myös republikaanijohdon ja teekutsuliikkeen suosikki. Crist hävisi marraskuun 2010 senaatinvaaleissa Rubiolle selvin lukemin. Rubio sai äänistä noin 49 prosenttia, Crist noin 30 prosenttia ja demokraattien Kendrick Meek noin 20 prosenttia.


title: Anna Hultin

text: Ulla Anna Elisabet Hultin-Pashley (s. 27. marraskuuta 1965 Helsinki) on suomalainen näyttelijä. Hän valmistui teatteritaiteen maisteriksi 1987 ja on ollut kiinnitettynä Svenska Teaterniin 1987–1988 ja uudelleen vuodesta 2003 lähtien. Hultin on esiintynyt mm. Pertsa Reposen "Kissa vieköön" -televisiosarjassa sekä "Onks Viljoo näkynyt" -elokuvassa. YLE TV1:n "Kotikadussa" hän on näytellyt vuodesta 2009.


title: Anna Hultin

text: Hultin on naimisissa Douglas S. Pashleyn kanssa (1992–) ja heillä on kolme lasta: Dylan (s. 1993), Dominique (s. 1995) ja Kiara (s. 1997).


title: Anna Hultin

text: Anna Hultin on eduskunnan pääsihteerinä 1975-1983 toimineen Eiler Hultinin tytär.


title: Nikotiiniamidiadeniinidinukleotidi

text: NAD eli nikotiiniamidiadeniinidinukleotidi (CHNOP) on kaikissa elävissä soluissa esiintyvä tärkeä koentsyymi. Rakenteeltaan se on dinukleotidi, jossa nikotiiniamidiemäksen sisältävä nukleotidi ja adeniininukleotidi ovat liittyneet toisiinsa fosfaattiryhmiensä välityksellä. NAD ja sen pelkistynyt muoto NADH toimivat koentsyymeinä monissa tärkeissä biologisissa hapetus-pelkistysreaktioissa.. NAD muistuttaa rakenteeltaan toista tärkeää koentsyymiä NADP:a eli nikotiiniamidiadeniinidinukleotidifosfaattia, jossa lisäksi on adenosiiniin liittynyt fosfaattiryhmä. NAD osallistuu lähinnä katabolisiin reaktioihin, kun taas NADP:lla on tärkeä rooli anabolisissa reaktioissa.


title: Nikotiiniamidiadeniinidinukleotidi

text: Eliöt tuottavat NAD:a kahdella eri tavalla. Niin sanotussa "de novo" -synteesissä, jota säätelevät BNA-geenit, eliöt valmistavat aminohappo tryptofaanista kinoliinihappoa. Kinoliinihappo muutetaan nikotiinihappomononukleotidiksi, joka muutetaan nikotinaattinukleotidiadenylyylitransferaasientsyymin avulla desamino-NAD:ksi. NAD+-syntaasientsyymi muuttaa desamino-NAD:n NAD:ksi.


title: Nikotiiniamidiadeniinidinukleotidi

text: Eliöt biosyntetisoivat NAD:a myös sen hajoamisessa syntyvästä nikotiiniamidista. Nikotiiniamidi muutetaan nikotiiniamidaasientsyymin avulla nikotiinihapoksi. Nikotiinihaposta muodostetaan nikotiinihappomononukleotidia, joka muokataan NAD:ksi kuten "de novo" -synteesissä.


title: Nikotiiniamidiadeniinidinukleotidi

text: NAD on bioreaktioissa hapetin ja NADH pelkistin. NAD kiinnittyy entsyymeihin, jotka katalysoivat dehydrausreaktioita. Tällaisia ovat esimerkiksi glykolyysin yhteydessä tapahtuva glyseraldehydi-3-fosfaatin muuttaminen 1,3-bisfosfoglyseraatiksi, alkoholien hapettaminen aldehydeiksi, jota katalysoi alkoholidehydrogenaasi sekä glutamaatin hajotus.


title: Nikotiiniamidiadeniinidinukleotidi

text: Muita entsyymejä, joille NAD toimii koentsyyminä, ovat muun muassa UDP-galaktoosiepimeraasi, adenosyylihomokysteinaasi, 3-dehydrokinaattisyntaasi, ornitiinisyklodeaminaasi ja urokanaasi.


Vuosien 1857–1858 taloudelliset käsikirjoitukset eli Grundrisse ("Grundrisse der Kritik der politischen Ökonomie") sisältää Karl Marxin kirjoituksia, joissa hän valmisteli "Pääoma"-teostaan. Siihen on koottu kirjoituksia, jotka Marx laati elokuun 1857 ja maaliskuun 1858 välisenä aikana. Johdanto julkaistiin 1898 ja koko teos vuosina 1939–1941.


title: Vuosien 1857–1858 taloudelliset käsikirjoitukset

text: Marxin ja Engelsin koottujen teosten (MEW) osassa 42 teos käsittää sivut 19–768. Koska Marx ei tarkoittanut teosta julkaistavaksi, siinä ei ollut otsikoita eikä väliotsikoita, ja ne on lisätty jälkikäteen.


text: "Vuosien 1857–1858 taloudelliset käsikirjoitukset" oli merkittävin Marxin ”kypsän kauden” kirjallinen työ, joka pysyi julkaisemattomana pitkälle 1900-luvulle. Karl Kautsky tutustui myös näihin käsikirjoituksiin kootessaan 1900-luvun alussa Marxin vuosien 1861–1863 kirjoituksista teosta "Theorien über den Mehrwert" (”Teoria lisäarvosta”). Kautsky julkaisi vuosien 1857–1858 käsikirjoituksista kaksi osaa "Die Neue Zeit" -lehdessä, "Poliittisen taloustieteen arvostelua" -teoksen julkaisemattoman johdannon ("Einleitung zu den Grundrissen der Kritik der politischen Ökonomie") vuonna 1903 ja "Bastiat und Carey" -nimisen käsikirjoituksen vuonna 1904. Kokonaisuuden kolmas osa, "Grundrisse der Kritik der politischen Ökonomie", jäi häneltä kuitenkin julkaisematta.


text: Teos pysyi pitkään tuntemattomana, kunnes neuvostoliittolainen tutkija David Rjazanov sai vuonna 1923 hankittua kopiot alkuperäiskäsikirjoituksista. Ne oli tarkoitus julkaista osana Rjazanovin johtaman Marx–Engels-instituutin valmistelemia Marxin ja Engelsin koottuja teoksia ("Marx-Engels-Gesamtausgabe", MEGA). Julkaisun oli alkujaan tarkoitus tapahtua vuonna 1931, mutta se lykkääntyi useilla vuosilla muun muassa Neuvostoliiton poliittisten puhdistusten vuoksi. Teos julkaistiin Neuvostoliitossa saksankielisenä kahdessa osassa vuosina 1939 ja 1941, mutta julkaisu jäi ulkomailla lähes tuntemattomaksi. "Grundrisse" kohosi Euroopassa ja länsimaissa laajempaan tietoisuuteen vasta kun se julkaistiin toisen kerran Itä-Saksassa vuonna 1953. Venäjänkielinen käännös teoksesta julkaistiin Neuvostoliitossa vasta 1968–1969. Kapitalismia edeltäviä tuotantomuotoja käsittelevä luku tosin julkaistiin erikseen venäjäksi jo vuonna 1938 ja käännettiin sodan jälkeen useille muille kielille ennen muuta teosta.


text: "Grundrisse" nousi marxilaisten tutkijoiden laajan kiinnostuksen kohteeksi 1960- ja 1970-luvuilla. Eri maiden kommunistiset puolueet näkivät siinä mahdollisuuden Marx-tulkintojen uudistamiseen stalinistisen kauden jälkeen. Suomeksi teoksen julkaisi Moskovassa toiminut Kustannusliike Edistys vuonna 1986. Suomennoksen laati Antero Tiusanen.


title: Greenpeace Norden

text: Greenpeace Nordic eli Greenpeace Norden on maailmanlaajuisen ympäristöjärjestö Greenpeacen Suomessa, Ruotsissa, Norjassa ja Tanskassa toimiva alueellinen yhdistys. Yhdistys muodostettiin 1990-luvun lopulla yhdistämällä eri Pohjoismaiden Greenpeace-järjestöt. Vuoden 2011 lopulla yhdistyksellä oli 149 337 tukijaa, joista 24 394 oli Suomesta. Greenpeace Nordenin pääkonttori sijaitsee Tukholmassa, ja muut toimistot Helsingissä, Kööpenhaminassa ja Oslossa. Greenpeace Nordenin pääsihteeri on tanskalainen Mads Flarup Christensen.


title: Greenpeace Norden

text:
Ennen Greenpeacen toimiston perustamista Suomeen oli järjestön toiminta Suomessa lähinnä muutaman yksityishenkilön varassa. 1980-luvun puolivälissä Greenpeacen alkoi toimittaa suomenkielistä materiaalia ja hankkia tukijoita Suomesta. 1988 Greenpeacen Suomen ensimmäisessä mielenosoituksessa vastustettiin laittoman valaanlihan kuljetusta Suomen kautta. Suomessa Greenpeace-työtä tehnyt ihmisoikeusjuristi ja poliitikko Matti Wuori perusti Suomeen Greenpeacen toimiston vuonna 1989 Greenpeace Internationalin pyynnöstä. Järjestön ensimmäinen kampanja Suomessa oli sellun kloorivalkaisun vastustaminen. Muita kritiikin kohteita olivat muun muassa suomalaisen metsäteollisuuden toimintatavat, ympäristömyrkkyjen vienti sekä Itämeren liikakalastus.
1990-luvun alun laman jälkeen Greenpeacen suomalaisten tukijoiden määrä kääntyi laskuun, eikä toimintaa kyetty pitämään omavaraisena. Vuonna 1998 Suomen Greenpeacen toimisto suljettiin ja Greenpeacen toiminta Suomessa siirtyi Greenpeace Internationalin harteille, kunnes vuonna 1999 perustettiin yhteispohjoismainen Greenpeace Norden, jonka yksi toimisto sijoitettiin Helsinkiin. 1990-luvulla Greenpeace oli myös yksi keskeisiä ydinjätteiden viennin ja ydinvoiman kritisoijia.


title: Greenpeace Norden

text: Greenpeace Norden toimii Greenpeace Internationalin sekä 41 maassa toimivien 28 alueellisen Greenpeace-toimiston yhdessä asettamien tavoitteiden ja puitteiden alaisuudessa. Greenpeace Nordenin ylintä valtaa käyttävät äänestävät jäsenet. Äänestäviä jäseniä Greenpeace Nordenissa voi olla enintään 20 ja jäseniksi hyväksytään vain luonnollisia henkilöitä. Puolet jäsenistä valitaan muista Greenpeacen alueellisista toimistoista ja puolet äänestävistä jäsenistä ei saa olla minkään Greenpeacen toimiston työntekijöitä. Myöskään Greenpeace Nordenin hallituksen jäseniä eikä työntekijöitä hyväksytä äänestäviksi jäseniksi. Elokuussa 2012 äänestäviä jäseniä oli 19.


title: Greenpeace Norden

text: Äänestävät jäsenet tapaavat kerran vuodessa vuosikokouksessa, jossa he valitsevat sekä uudet hallituksen jäsenet että uudet äänestävät jäsenet poistuvien tilalle. Äänestäväksi jäseneksi valinta vaatii 2/3 jäsenten äänistä, eivätkä jäsenet saa äänestää itseään. Vuosikokousten välillä Greenpeace Nordenin hallinnoinnista, johtamisesta, päätöksenteosta ja yhdistyksen sääntöjen toteutumisesta on vastuussa hallitus. Elokuussa 2012 hallitukseen kuuluivat tanskalainen Kirsten Sander, islantilainen Arni Finnsson, ruotsalainen Mats Knapp, norjalainen Dag Kühle-Gotovac, suomalainen Meri Pukarinen, ja ruotsalainen Agneta Rythén Martin. Hallitus tapaa vähintään kolme kertaa vuodessa. Hallitus myös valitsee luottamushenkilön edustamaan Greenpeace Nordenia Greenpeace Internationalin vuosikokouksessa, jossa alueellisten toimistojen luottamushenkilöt valitsevat Greenpeace Internationalin hallituksen. Greenpeace Nordenin äänestävien jäsenten ja hallituksen jäsenten työstä ei makseta palkkiota.


title: Greenpeace Norden

text: Greenpeace Nordenin jokapäiväisestä toiminnasta vastaavat hallituksen valitsema tanskalainen pääsihteeri Mads Flarup Christensen ja Helsingissä, Tukholmassa, Oslossa ja Kööpenhaminassa sijaitsevat toimistot. Kampanjajohtajana yhdistyksessä toimii ruotsalainen Patrik Erikkson ja Suomessa kampanjoita koordinoi Tapio Laakso. Vuonna 2011 Greenpeace Nordenilla oli noin 70 työntekijää ja 500 vapaaehtoista.


title: Greenpeace Norden

text: Greenpeace ei ota vastaan rahoitusta yrityksiltä eikä julkiselta sektorilta. Vuonna 2011 järjestö sai Pohjoismaissa tukea 13,8 miljoonaa euroa, josta 94 prosenttia tuli suoraveloituksena yksityishenkilöiltä. Vuonna 2011 järjestöä tuki Pohjoismaissa 149 337 yksityishenkilöä, joista 98 823 oli Ruotsista, 24 733 Tanskasta, 24 394 Suomesta ja 1 387 Norjasta. Suomeen Greenpeace toi ensimmäisenä järjestönä feissauksen vuonna 2001. Noin 25 prosenttia kerätyistä varoista ohjataan Greenpeace Internationalin kautta Greenpeacen kansainväliseen työhön, kuten muihin toimistoihin, joissa varainhankinta on hankalampaa, esimerkiksi Kiinaan, Brasiliaan ja Venäjälle. Greenpeace Norden on julkaissut vuodesta 2005 alkaen kerran vuodessa vuosiraportin, jossa kerrotaan Greenpeace Nordenin tilinpäätöksestä, rahoituksesta, menoista, hallintorakenteesta sekä vuoden aikaisesta kampanjatoiminnasta.


title: Greenpeace Norden

text: Vihreän langan entisen toimittajan ja Suomen Metsäyhdistyksen viestinnän suunnittelijan, toimittaja Hannes Mäntyrannan mukaan Suomen Greenpeace on "ulkomailta johdettu, suljettu salaseura, joka harhaanjohtavasti sanoo jäsenikseen niitä, joiden ainoa rooli on maksaa järjestölle rahaa". Mäntyrannan mukaan Greenpeacen säännöissä sanotaan, että sen hallitus valitsee aina itse uuden hallituksen ja sitä ennen sen on kysyttävä Ruotsin Greenpeacen kantaa jäsenehdokkaisiin. Mäntyrannan mukaan järjestö myös salaa sen, ketkä kuuluvat hallitukseen, kuka järjestössä tekee päätökset ja millä perusteella ja mitä ne päätökset ovat, mistä järjestö saa rahansa ja mihin se ne käyttää. Hänen mukaansa Greenpeace on huomattavasti suljetumpi yhteisö kuin Greenpeacen salailusta kritisoimat pörssiyhtiöt, eikä Greenpeacea voi hänen mukaansa sanoa kansalaisjärjestöksi. Greenpeacen Suomen metsävastaava Matti Liimatainen on aiemmin kritisoinut Mäntyrannan kannanottoja: "Suomen metsäyhdistyksen Hannes Mäntyrannan viestintä perustuu valehtelemiseen. Vaikka tosiasiat ovat tiedossa, hän vääristelee." Liimataisen mukaan metsäteollisuuden rahoittama Metsäyhdistys on tukenut Maa- ja metsätalousministeriön tiedotussotaa ja valheellisten mielikuvien rakentamista.


title: Greenpeace Norden

text: Greenpeacen mukaan Suomessa metsien suojelussa on puutteita koko maassa. Greenpeacen mukaan Pohjois-Suomessa sijaitsevat luonnontilaisimmat ja laajimmat vanhat metsät. Järjestö katsoo valtion metsien hakkuiden haittaavan poronhoitoa ja luonnon monikäyttöä erityisesti Pohjois-Lapissa. Etelä-Suomessa ongelma on Greenpeacen mielestä suojelualueiden pieni määrä ja tehometsätalous, jossa avohakkuut jyräävät luonnon monimuotoisuuden. Suojelu on hakkuisiin verrattuna täysin riittämätöntä. Greenpeacen näkemyksen mukaan Suomeen tuotava puu on kestämättömästi hakattua puuta Venäjältä teollisuuden käytettäväksi tai trooppisista sademetsistä peräisin olevaa muun muassa parkettien ja kalusteiden raaka-ainetta.


title: Greenpeace Norden

text:
Verkkouutisten artikkelin mukaan johtavat porotutkijat ja muun muassa Oulun yliopiston eläintieteen professori, vihreiden kansanedustaja Erkki Pulliainen ovat todenneet, että Greenpeacen Ylä-Lapin metsäkampanjan perustelu porojen riippuvaisuudesta luposta on vailla pohjaa. Greenpeace esittää perusteinaan Lapin paliskuntien yhdessä mm. Oulun yliopiston dosentti Pentti Sipilän kanssa vuosituhannen vaihteessa tekemää tutkimusta lupon esiintyvyydestä. Metsäntutkimuslaitoksen tutkimuksen mukaan paikallinen väestö ei tue Greenpeacea, ei edes poronhoitajien enemmistö. Verkkouutisten mukaan ylälappilaisten laaja enemmistö katsoo, että alueen ongelmat pitäisi ratkaista paikallisin voimin
. Greenpeace on huomauttanut, että alueen nykyiset metsähakkuupäätöksetkään eivät ole paikallisia päätöksiä, vaan Metsähallituksen Helsingistä käsin tekemiä päätöksiä. Lisäksi Greenpeace on painottanut, että metsähakkuut uhkaavat Lapissa nimenomaan saamelaisten elämäntapaa ja kulttuuria, joiden harjoittamiseen heillä on sekä perustuslain että poronhoitolain takaama oikeus. Suomen porosaamelaiset ry sekä Saamelaisneuvosto ovat kiitelleet Greenpeacen toimintaa Lapin metsäkiistoissa.


title: Greenpeace Norden

text: Muun muassa SAK:n varapuheenjohtaja Matti Huutola ja europarlamentaarikko Ari Vatanen ovat sanoneet Greenpeacen ja muiden luontojärjestöjen esittävän virheellisiä tietoja Metsä-Lapin puunhakkuista sekä arvostelleet Greenpeacea välinpitämättömyydestä alueen asukkaiden työpaikkojen suhteen. Greenpeace sanoo kannattavansa alueella eri elinkeinojen yhteensovittamista ja perää valtiolta vastuuta huolehtia tästä pitkällä tähtäimellä. Myös metsähallituksen ja Suomen Metsäyhdistyksen edustajat ovat kritisoineet Greenpeacea sen toimintatavoista.


title: Greenpeace Norden

text: Kesällä 1995 Suomessa uutisoitiin Greenpeacen Itävaltaan viemästä puunkannosta, joka oli otettu valtion mailta Koitajoelta, Ilomantsista. Silloisen Greenpeacen metsävastaavien johdolla viety kanto oli heidän mukaansa avohakkuualueelta suojelualueeksi ehdotetusta aarniometsästä ja symboloi suomalaisen metsäteollisuuden puheiden ja tekojen ristiriitaisuutta. Metsähallituksen mukaan kanto oli varastettu hakkuualueelta saman vuoden toukokuussa noin 230–245-vuotiaasta puusta, joka oli kaatunut myrskyssä tielle ja oli peräisin normaalista metsästä. Greenpeacen mukaan puu oli kaatunut, koska sitä suojaava metsä oli avohakattu.


title: Greenpeace Norden

text: Metsähallitus lähetti Greenpeacelle laskun kannosta, muttei tehnyt rikosilmoitusta. Metsähallituksen silloinen toimitusjohtaja Pentti Takala kritisoi Greenpeacen toimintaa "jesuiittojen touhuksi". Vastaavasti silloinen ympäristöministeri Pekka Haavisto piti syntynyttä kohua liioitteluna ja sanoi Greenpeacen referoivan hyvin suomalaisen ympäristökeskustelun polttavia aiheita. Greenpeacen mukaan Metsähallituksen edustajat olivat jälkeenpäin todenneet aluetta kartoittaneelle Greenpeacen kampanjoitsijalle hakatun alueen olleen hyvin arvokas, ja ettei aluetta olisi ehkä pitänyt hakata. Nykyään Metsähallituksen mukaan Koitajoen alueen metsien ominaispiirteitä ovat vanha ikä ja useat uhanalaiset eliölajit.


title: Greenpeace Norden

text: Greenpeace on tehnyt työtä 1980-luvun lopulta saakka suojellakseen Itämerta muun muassa myrkkysaasteiden, liikakalastuksen ja vaarallisen laivaliikenteen muodostamilta uhkilta. Nykyisin kampanjointi on keskittynyt mertensuojelualueiden verkoston perustamiseksi niin Itämerelle sen herkän ekosysteemin suojelemiseksi kuin maailmanlaajuisestikin. Mertensuojelualueet ovat alueita, joilla on kiellettyä kaikki luonnonvaroja hyödyntävät toimet, kuten kalastus ja soranotto, jätteiden hävittäminen ja läjitys, ja joilla rajoitettaisiin muun muassa meriliikennettä. Avomerialueiden hallinnointiin ja suojeluun ei nykyisellään ole olemassa lainsäädäntöä, ja mertensuojelualueiden katsotaan olevan tarpeen kiireesti, jotta biodiversiteetin kato ja muun muassa kalastuselinkeinon heikentyminen kyetään ehkäisemään.


title: Greenpeace Norden

text: Greenpeace kampanjoi palmuöljystä valmistettua biodieseliä vastaan Pohjoismaissa vuosina 2007-2008. Rainbow Warrior pysäytti 30 000 tonnin palmuöljykuljetuksen lähdön Indonesiasta v. 2007. 10 000 tonnin kuljetus Porvoon jalostamolle oli mielenosoituksen kohde v. 2007. Greenpeacen mukaan Neste Oil on Suomen suurin palmuöljyn käyttäjä ja sen kasvusuunnitelmat palmuöljyn käyttäjänä ovat valtavat. Neste Oil ostaa palmuöljyn maailman suurimmalta palmuöljyn tuottajalta IOI:ltä, joka laajentaa toimintaansa Indonesiassa. Greenpeacen mukaan palmuöljydieselin runsas käyttö tuhoaa sademetsiä ja lisää ilmastopäästöjä vastoin alkuperäistä päämäärää.


title: Greenpeace Norden

text: Suomessa järjestö vastustaa edelleen sitkeästi Olkiluotoon rakennettavaa Suomen viidettä ydinreaktoria ja mahdollista satsaamista jo kuudenteen reaktoriin, sekä suunnitelmia pidentää Loviisan reaktoreiden käyttöikää. Greenpeace tiedotti Finlandia-talossa Fortumin osakkeenomistajille yrityksen ydinvoimahuijauksesta aprillipäivänä 2008. Greenpeace mukaan Areva-Siemens -voimalan CO2-vähennykset ovat vain 1/3-osa lupauksista ja 1/10-osa Kioton kauden lupauksista. Greenpeacen mukaan ydinvoimapäätös vähensi investointeja uusiutuviin energialähteisiin ja energiatehokkuuteen. Greenpeace on myös kritisoinut Olkiluoto 3:n omistajia Pohjolan voimaa ja Fortumia, sillä Greenpeacen mukaan nämä ydinvoiman lisärakentamisestaan huolimatta investoivat Suomessa eniten fossiilisia polttoaineita käyttäviin voimaloihin.


title: Greenpeace Norden

text: Greepeace vastustaa ydinvoiman lisärakentamista Suomessa Olkiluoto 3:n jälkeen. Keväällä 2010 Greenpeace alkoi yhdessä Suomen Luonnonsuojeluliiton, Maan ystävien, Luonto-Liiton ja Natur och Miljön kanssa kampanjoida ydinvoiman lisärakentamista vastaan keräämällä ydinvoimaa vastustavien äänestäjien yhteystietoja ja välittämällä kansanedustajille tietoa kuinka moni äänestäjä aikoo äänestää ydinvoimaa vastustavaa kansanedustajaa.


title: Greenpeace Norden

text: Greenpeacen mukaan ydinvoima ei voi vähentää merkittävästi Suomen kasvihuonekaasupäästöjä, sillä 85-90% Suomen päästöistä syntyy muilla sektoreilla kuin erillisestä sähköntuotannosta, eikä ydinvoimalla voi korvata sähkön ja lämmön yhteistuotantoa. Koska suuri osa Suomen erillisestä sähköntuotannosta on säätö- ja varavoimaa, jota tarvitaan sähkönkulutuksen nopeisiin vaihteluihin vastaamiseen, ei tasainen ydinsähkö Greenpeacen mukaan voi korvata kaikkea sähkön lauhdetuotantoa. Greenpeace viittaa Energiateollisuus Ry:n skenaarioon, jossa kuudennen ja seitsemännen ydinvoimalan rakentamisesta huolimatta sähköntuotannon päästöt eivät alittaisi Kioton sopimuksen vertailutasoa.


title: Greenpeace Norden

text: Greenpeacen ja muiden ympäristöjärjestöjen mukaan ydinvoiman lisärakentaminen tähtää sähkön pysyvään vientiin sillä tulevaisuudessa perusteollisuus käyttäisi vähemmän sähköä mitä Suomessa vesivoimalla ja viidellä ydinvoimalalla tuotettaisiin. Järjestöt viittaavat Energiateollisuus ry:n, Elinkeinoelämän keskusliiton ja Metlan arvioihin Suomen teollisuuden tulevasta sähköntarpeesta.


title: Greenpeace Norden

text: Vuonna 2010 Greenpeace järjesti tempauksen, jonka tarkoituksena on pystyttää "Itsekkyyden muistomerkki". Kiveen kaiverrutetaan lisäydinvoiman puolesta eduskunnassa 1.7.2010 äänestäneiden nimet. Graniittinen muistomerkki julkistettiin 29.6.2010 Helsingissä Eduskuntatalon edessä. Muistomerkki on 1,5 metriä leveä, 2,7 metriä korkea ja painaa neljä tonnia. Muistomerkin kotisivujen mukaan valmis kivipaasi, johon on kaiverrettu lisäydinvoimaa äänestäneiden kansanedustajien nimet, paljastetaan syyskuussa 2010. Muistomerkki on huvilaomistaja Aulis Juneksen mukaan tulossa Linnunlauluun Juneksen huvilan pihalle. Greenpeacen mukaan Linnunlaulu on yksi vaihtoehdoista.


title: Greenpeace Norden

text: Muistomerkin julkistamistilaisuudessa lisäydinvoimasta huolensa ilmaisivat kansanedustajat Oras Tynkkynen ja Pentti Tiusanen. Tynkkysen mukaan muistomerkki on mahdollisesti vaikuttanut kansanedustajiin. Kansanedustaja Tuulikki Ukkolan mukaan ydinvoimaa kannattavien kansanedustajien tulisi kieltää muistomerkin toteutus.


title: Pornaisten vaakuna

text: Pornaisten vaakuna on Pornaisten kunnan tunnus, joka on saanut aiheensa pitäjän historiasta. Pornaisten kirkon ensimmäinen kirkonkello saatiin hankittua paikkakuntalaisten naisten puuvillasta kehräämällä palttinalla, josta saadut varat käytettiin kellon ostoon. Vuonna 1731 valmistunut kello on sittemmin siirretty toiseksi vuonna 1924 valmistuneen kivikirkon kahdesta kellosta.


title: Pornaisten vaakuna

text: Vaakunan selitys kuuluu ”sinisessä kentässä kultainen kirkonkello, jonka kummallakin puolella saatteena kultainen, hopealankainen värttinä”. Vaakunan on suunnitellut Gustaf von Numers, ja Pornaisten kunnanvaltuusto hyväksyi sen 27. joulukuuta 1951. Sisäasiainministeriö vahvisti vaakunan käyttöön 12. maaliskuuta 1952.


title: Lentävä kalapuikko

text: Lentävä kalapuikko on vuonna 2002 ilmestynyt kolmastoista Pirkko-Liisa Perttulan toimittama ja Timo Huhtalan kuvittama vitsikirja, joka on suunnattu erityisesti koululaisille. Kirjassa, kuten muissakin Perttulan ja Huhtalan koululaisvitsikirjoissa (paitsi "Meganaurut: 2000 koululaisvitsiä") on 400 vitsiä. Kirjassa on 173 sivua.


title: Kaunisnurmen koulu

text: Kaunisnurmen koulu on Kouvolassa sijaitseva Koulu. Koulussa on noin 120 oppilasta, jotka opiskelevat viidessä perusopetusluokassa. Lisäksi koulussa on viisi nuorten erityisluokkaa,


title: Kaunisnurmen koulu

text: joten yhteensä oppilaita on noin 180. Koulurakennus valmistui vuonna 1961. Koulu sijaitsee osoitteessa Pajaraitti 10.


title: Finlands sak är vår

text: Finlands sak är vår ("Suomen asia on meidän") on ruotsalaisten toimittajien Olof Lagercrantzin ja Karl-Gustaf Hillebrandin kirjoittama kirjanen, joka ilmestyi joulukuussa 1939, talvisodan sytyttyä. Sen painos oli 600 000, ja se levisi koko Ruotsiin. Kirjan nimestä, joka oli Finlandskommittén käyttämä kampanjatunnus, tuli lentävä lause. Lauseen keksijä oli Ruotsin silloinen ulkoministeri Christian Günther. Kampanjalla etsittiin vapaaehtoisia Suomeen sotimaan, ja heitä ilmoittautui lopulta 10 000, joista 8 000 lähti Suomeen. Lisäksi kampanjalla koottiin taloudellista apua, vaateapua, sairaanhoitohenkilökuntaa ja niin edelleen. Mukana kampanjatoiminnassa oli runsaasti ruotsalaisia kulttuuripersoonia ja toimittajia. Kampanjan rahoittivat ruotsalaiset suuryritykset, ja mukana oli myös ammattiliittojen keskusjärjestö LO.


title: Teemu Kaskinen

text: Teemu Oskari Kaskinen (s. 12. elokuuta 1976 Joutseno) on suomalainen kirjailija ja suomentaja.


title: Teemu Kaskinen

text:
Kaskinen aloitti kirjailijanuransa näytelmäkirjailijana. Hänen esikoisnäytelmänsä "Anna minun rakastaa vähemmän" sai ensi-iltansa keväällä 2007 Teatteri Jurkassa. Syksyllä 2009 WSOY julkaisi hänen esikoisromaaninsa "Sinulle, yö". Tämä lähitulevaisuuteen sijoittuva, Norjan ja Suomen välisestä sodasta kertova kirja oli ehdolla Helsingin Sanomain kirjallisuuspalkinnon sekä Tähtivaeltaja-palkinnon saajaksi. Hänen toinen romaaninsa, Heikki Heiskasen kanssa kirjoittamansa dekkari "Norsun vuosi", ilmestyi keväällä 2010.
Kaskinen on tehnyt suomennoksia englannista ja venäjästä. Koulutukseltaan hän on filosofian maisteri. Hän valmistui Tampereen yliopistosta pääaineenaan slaavilainen filologia.


title: Didier Burkhalter

text: Didier Burkhalter (s. 17. huhtikuuta 1960 Neuchâtel) on sveitsiläinen FDP-puolueen poliitikko ja Sveitsin ulkoministeri. Vuonna 2014 hän on myös Sveitsin liittopresidentti. Vuosina 2009–2011 hän oli Sveitsin sisäasiainministeri.


title: Didier Burkhalter

text: Burkhalter oli kotikantoninsa Neuchâtelin parlamentin jäsen 1990–2001 ja synnyinkaupunkinsa kaupunginhallituksen jäsen 1991–2005. Vuonna 2003 hänet valittiin Sveitsin kansalliskokoukseen ja 2007 liittokokouksen jäseneksi.


title: Didier Burkhalter

text: Vuonna 2014 Burkhalter on Etyjin puheenjohtaja.


title: Didier Burkhalter

text: Ekonomin koulutuksen saanut Burkhalter on naimisissa ja hänellä on kolme lasta.


title: Under the Radar Over the Top

text: Under the Radar Over the Top on saksalaisen dance-yhtye Scooterin neljästoista studioalbumi. Albumi julkaistiin Saksassa 2. lokakuuta 2009 ja Britanniassa 23. lokakuuta samana vuonna.


title: Under the Radar Over the Top

text: Albumilta on tähän asti julkaistu neljä singleä "J'adore Hardcore", "Ti Sento", "The Sound Above My Hair" ja "Stuck on Replay". Jälkimmäisin single valittiin vuoden 2010 jääkiekon maailmanmestaruuskilpailujen viralliseksi tunnuskappaleeksi. Albumin kansi (Britannian versiota lukuun ottamatta) on kuvattu Yhdysvaltalaisen turvallisuusvirasto NSA:n entisessä päämajassa, Berliinissä, Teufelsbergin huipulla. Scooter aloitti maaliskuussa 2010 maaliskuun kestävän "Under the Radar Over the Top" -kiertueen.


title: Under the Radar Over the Top

text: Albumista julkaistiin myös rajoitettu painos nimellä "The Dark Side Edition". Se sisältää alkuperäisen CD:n lisäksi bonus CD:n, jolla on kappaleita aikaisemmilta Scooterin levyiltä, ja DVD:n, jolla on matkadokumentteja Australiasta, Afrikasta ja Aasiasta sekä yhtyeen haastatteluja. Toinen, vieläkin rajoitetumpi painos albumista julkaistiin nimellä "Under the Radar Over the Top Deluxe VIP Fan Box". Se sisältää "The Dark Side Edition" CD:n ja DVD:n lisäksi Scooter lipun, Scooter tunnuslevyjä, viisi Scooter postikorttia ja laatikon, joka sisältää valokuvia albumin kannen kuvauksesta.


title: Under the Radar Over the Top

text: Vuonna 2010 albumi myi kultaa.


title: Kaikki rakkauteni

text: Kaikki rakkauteni on suomalaisen Profil-yhtyeen ainoaksi jäänyt albumi. Se julkaistiin vuonna 1974. Ensimmäisen CD-painoksen levystä julkaisi Rocket Records 27.1.2010.


title: Kaikki rakkauteni

text: Albumi sisältää The Beatles-covereita. Nimikappaleen "Kaikki rakkauteni" ovat levyttäneet myös mm. Eero ja Jussi, Danny ja Kai Hyttinen.


title: Bibliophilos

text: Bibliophilos on Bibliofiilien seuran julkaisema aikakauslehti. Lehti on perustettu vuonna 1942. Se on suunnattu vanhasta kirjallisuudesta, bibliofiliasta, kirjahistoriasta ja kirjakulttuurin nykyilmiöistä kiinnostuneille. Bibliophiloksen päätoimittaja on Raimo Jussila.


title: Jumping All Over the World

text: Jumping All Over the World on saksalaisen dance-yhtye Scooterin kolmastoista studioalbumi. Albumi julkaistiin Saksassa 30. marraskuuta 2007 ja Britanniassa vasta 5. toukokuuta 2008.


title: Jumping All Over the World

text:
Albumi saavutti ilmestyttyään Britannian listan ykköspaikan. Albumilta julkaistiin neljä singleä: "The Question Is What Is the Question?", "And No Matches", "Jumping All Over the World" ja "I'm Lonely". Albumi sisältää myös "Jump That Rock!" -kappaleen uudelleenjulkaistuna nimellä "Jump That Rock (Whatever You Want)".Albumin rajoitetussa painoksessa on normaali CD:n lisäksi bonus CD, joka sisältää Scooterin 20 hittikappaletta, jotka ovat päässeet kymmenen parhaan kappaleen joukkoon Saksan listalla.Lokakuussa 2008 albumista julkaistiin uusi versio nimellä "Jumping All Over the World - Whatever You Want". "Limited Edition" sisältää kaksi CD:tä ja kaksi DVD:tä ja "Premium Edition" sisältää kaksi CD:tä ja yhden live DVD:n.
Live DVD sisältää Scooterin konsertin Zitadelle Spandaussa, Berliinissä 1. elokuuta 2008.Deluxe Edition sisältää myös Scooter t-paidan ja valokuvan, jossa on Scooterin jäsenten nimikirjoitukset.


title: Léopold Eyharts

text: Léopold Eyharts (s. 28. huhtikuuta 1957) on Ranskan ilmavoimien prikaatikenraali ja Euroopan avaruusjärjestö ESAn avaruuslentäjä (spationautti ranskaksi). Eyharts syntyi Biarritzissa Ranskan Baskimaalla. Eyharts on baskina ainoa Euroopan astronauttijoukkojen vähemmistöjen edustaja avaruuslentäjänä.


title: Léopold Eyharts

text: Eyharts liittyi Ranskan ilmavoimien akatemiaan Salon-de-Provencessa vuonna 1977 ja valmistui ilmailualan insinööriksi 1979. Vuonna 1980 hänestä tuli hävittäjälentäjä lentäen SEPECAT Jaguarilla Istres-Le Tubén ilmavoimien tukikohdasta Ranskassa. Vuonna 1985 hän toimi komentajana (commandant de l'escadrille SPA 77 du 1/7 Provence) Saint-Dizierin ilmavoimien tukikohdassa. Vuonna 1988 hän valmistui koelentäjäksi Ranskan koelentokoulusta ESPNERistä. Hänet sijoitettiin Bretignyn koelentokeskukseen Pariisin lähelle. Eyharts lensi useilla erityyppisillä sotilas- ja siviililentokoneilla kuten Mirage 2000, Alpha Jet, Mirage III, Caravelle, C-160 osallistuen lähinnä tutkan ja laitteiston testaamiseen.


title: Léopold Eyharts

text: Eyharts on lentänyt 3500 lentotuntia hävittäjä- ja koelentäjänä 40 eri tyyppisellä lentokoneella.


title: Léopold Eyharts

text: Vuonna 1990 CNES valitsi Eyhartsin spationautiksi. Hän osallistui Hermès-avaruussukkulaohjelmaan ja CNESin parabolisten lentojen ohjelmaan, missä kokeellinen Caravelle-lentokone tarjosi mikrogravitaatiolaboratorion tiedeyhteisön käyttöön. Vuonna 1992 hän osallistui ESAn suorittamaan venäläisen Buran-sukkulan koulutuksen arviointiin Moskovassa. Vuonna 1994 hän johti vuonna 1995 Caravellen korvaavan Airbus A300:n lentotestejä parabolisten lentojen ohjelmassa.


title: Léopold Eyharts

text: Eyharts harjoitteli pitkäkestoista avaruuslentoa varten tammikuusta 1995. Hän sai koulutuksen avaruuslennolle elokuussa 1996 suoritetun venäläis-ranskalaisen "Cassiopeia"-avaruusohjelman varamiehistön jäsenenä.


title: Léopold Eyharts

text: Eyharts osallistui miehistön jäsenenä CNESin tieteelliselle jatkolennolle nimeltä "Pégase." Hän lensi Mir-avaruusasemalle 29. tammikuuta 1998 lennolla Sojuz TM-27. Kolmiviikkoisen Pégase-lennon aikana hän suoritti lukuisia ranskalaisia kokeita lääketieteellisen tutkimuksen, neurotieteen, biologian, virtausmekaniikan (fluid physics) ja teknologian alueilla. Hän palasi Maahan lennolla Sojuz TM-26 19. helmikuuta 1998. Eyharts vietti ensimmäisellä kerrallaan avaruudessa 20 päivää 18 tuntia 20 minuuttia avaruudessa.


title: Léopold Eyharts

text: Elokuussa 1998 ESA sijoitti Eyhartsin harjoittelemaan NASAn Johnson Space Centeriin Houstoniin, Texasiin. Vuoden 1998 kansainvälisen astronauttiryhmän jäsenenä hän osallistui NASAn astronauttikandidaattikoulutukseen. Hän toimi erilaisissa teknisissä tehtävissä ennen kuin hänet nimitettiin avaruuslennolle.


title: Léopold Eyharts

text: Eyharts laukaistiin 7. helmikuuta 2008 avaruussukkulalennolla STS-122 Kansainväliselle avaruusasemalle, missä hän liittyi Retkikunta 16:een. Hän osallistui eurooppalaisen Columbus-laboratoriomoduulin asennukseen ja kokoonpanoon. Eyharts palasi Maahan lennolla STS-123 maaliskuussa 2008.


title: Léopold Eyharts

text: Eyharts on naimisissa ja hänellä on yksi lapsi.


Grand Theft Auto: Episodes from Liberty City on "Grand Theft Auto IV" -pelin lisäosat sisältävä kokoelmajulkaisu. Julkaisu sisältää "" ja "" -lisäosat. Lisäosat on julkaistu myös ladattavana sisältönä, mutta kokoelmaversio ei tarvitse alkuperäistä peliä toimiakseen.


title: Grand Theft Auto: Episodes from Liberty City

text: Pelissä on myös kolme pelin autoissa kuultavaa radiokanavaa, joita ei ole muissa julkaisuissa.


text: Peli julkaistiin Xbox 360:lle yhtä aikaa" Ballad of Gay Tonyn" kanssa 29. lokakuuta 2009. PlayStation 3:lle ja Windowsille se julkaistiin 16. huhtikuuta 2010.


text: V2.fi antoi pelille arvostelussaan 4,5 tähteä viidestä.


title: Lookout! Records

text: Lookout! Records on indie levy-yhtiö, joka toimii Berkeleyssä, Kaliforniassa.


title: Lookout! Records

text: Larry Livermore ja David Hayes perustivat Lookout! Recordsin vuonna 1987. Hayes jätti Lookoutin 1989 ja perusti oman levy-yhtiön Very Small Recordsin. Myöhemmin 1997 Livermore myi Lookoutin Chris Appelgrenille, joka oli ollut yhtiössä vuodesta 1988 lähtien. Kuuluisimpia Lookoutin listoilla olleita yhtyeitä ovat Green Day, Rancid ja The Donnas. Lookoutilla on ollut myös lukuisia pienempiä, mutta silti tunnettuja ja tärkeitä yhtyeitä, kuten esimerkiksi Operation Ivy, Crimpshrine, Isocracy ja Screeching Weasel.


title: Lookout! Records

text: Lukuisat yhtyeet ovat ostaneet oikeudet omiin levyihinsä tai päättäneet sopimuksen Lookoutin kanssa, muun muassa maksamattomien rojaltien takia.


title: Ram Narayan

text: Ram Narayan (25. joulukuuta 1927 Udaipur, Intia) on intialainen muusikko, jonka soitin on sarangi. Hänelle myönnettiin merkittävä intialainen Padma Vibhushan -palkinto 2005.


title: Ram Narayan

text: Viidennen polven muusikon Narayanin isä oli dilruba-muusikko Pandit Nathuji Biawat. Narayan aloitti soittimen opiskelun seitsemänvuotiaana, ja 14-vuotiaana hänestä tuli ammattimuusikko All India Radioon, ensin Lahoreen ja Intian jakauduttua Delhiin. Hän turhautui säestäjän tehtäviin ja ryhtyi jo 1950-luvun alussa esiintymään solistina tabla-soittimella veljensä Chatur Lalin kanssa. Hän on sittemmin noussut soittimensa edustajana maailmanmaineeseen ja saanut lukuisia palkintoja. Hänen tyttärensä Aruna Narayan Kalle jatkaa perinnettä.


title: Ram Narayan

text: Ram Narayan on kirjoittanut kirjan Intian klassisesta musiikista.


title: Lex in casu

text: Lex in casu on määrätilanteessa ja määrätarkoituksessa säädettävä laki, joka voi olla nimenomaisesti tiettyä asiaa koskeva tai ainakin kirjoitettu siten, että sen kohteena voi olla vain yksi tapaus.


title: Kesslerin syndrooma

text:
Kesslerin syndrooma on tilanne, jossa avaruusromun määrä Maan matalilla kiertoradoilla on niin suuri, että kappaleet törmäilevät toisiinsa usein, aiheuttaen lisää pieniä romunkappaleita ja yhä enemmän törmäyksiä. Pahimmillaan tämä voisi johtaa siihen, että lähiavaruus muuttuisi kulkukelvottamaksi ja avaruustutkimus tai satelliittien käyttö muuttuisi mahdottomaksi pitkäksi aikaa.
Matalilla kiertoradoilla olevien satelliittien radat (ratakorkeus alle 1000 km) kuitenkin kutistuvat ja lopulta – vuosien tai kymmenien vuosien aikana – satelliitit ja niiden romu palaa ilmakehässä. Radan muutokseen vaikuttavat mm. kappaleen vastuspinta-alan ja sen massan suhde (kevyt, iso kappale herkin), aurinkotuuli, ilmakehän kaikkien ylimpien kerrosten tiheys.


title: Kesslerin syndrooma

text: Kesslerin syndrooma on nimetty Donald J. Kesslerin mukaan.


title: Aston Barrett

text: Aston Francis Barrett (s. 22. marraskuuta 1946 Kingston, Jamaika) on jamaikalainen basisti ja rastafari. Hänet tunnetaan myös lempinimellä Family Man, sillä hänellä on 52 lasta.


title: Aston Barrett

text: Aston soitti pikkuveljensä Carltonin kanssa Bob Marleyn The Wailers -yhtyeessä, jossa hän oli aktiivisesti mukana yhtyeen albumien työstämisessä. Carlton murhattiin vuonna 1987 Jamaikalla.


title: Naistenlehti

text: Naistenlehti on naisten asioita käsittelevä aikakauslehti.


title: If on a Winter’s Night...

text: If on a Winter’s Night... on Stingin yhdeksäs studioalbumi, joka julkaistiin 26. lokakuuta 2009. Stingin haastattelun mukaan levy on saanut nimensä Italo Calvinon kirjan "Jos talviyönä matkamies" englanninkielisen käännöksen nimen "If on a Winter's Night" mukaan.


title: If on a Winter’s Night...

text: Albumi nousi Yhdysvalloissa Billboard 200 -listan kuudennelle sijalle. Suomessa se ylsi kahdeksannella listaviikollaan virallisen albumilistan sijalle seitsemän.


title: Ivrea

text: Ivrea on noin 24 000 asukkaan kaupunki Italian Piemontessa, Torinon metropolikaupungissa. Se sijaitsee noin 50 kilometriä Torinosta pohjoiseen, Pon sivujoen Dora Baltean varrella. Ivreaa pidetään ”Canavesen alueen pääkaupunkina”.


title: Ivrea

text: Sana "Ivrea" on lyhenne roomalaisesta nimestä "Eporedia". Eporedia koostuu alun perin gallian kielen hevosta ("epo") ja vaunuja ("reda") tarkoittavista sanoista: se merkitsee vaunuasemaa eli paikkaa jossa vaihdetaan hevosia.


title: Ivrea

text: Ivrea oli 1900-luvulla konttorikoneyhtiö Olivetin pääpaikka. Ivrea tunnetaan karnevaalistaan, jossa eri joukkueet heittävät toisiaan appelsiineilla.